Avis juridique important

|

31993L0097

Οδηγία 93/97/ΕΟΚ του Συμβουλίου της 29ης Οκτωβρίου 1993 για τη συμπλήρωση της οδηγίας 91/263/ΕΟΚ όσον αφορά τον εξοπλισμό δορυφορικών επίγειων σταθμών

Επίσημη Εφημερίδα αριθ. L 290 της 24/11/1993 σ. 0001 - 0008 Φινλανδική ειδική έκδοση: Κεφάλαιο 13 τόμος 25 σ. 0067  Σουηδική ειδική έκδοση: Κεφάλαιο 13 τόμος 25 σ. 0067

ΟΔΗΓΙΑ 93/97/ΕΟΚ ΤΟΥ ΣΥΜΒΟΥΛΙΟΥ της 29ης Οκτωβρίου 1993 για τη συμπλήρωση της οδηγίας 91/263/ΕΟΚ όσον αφορά τον εξοπλισμό δορυφορικών επίγειων σταθμώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100Α,  την πρόταση της Επιτροπής (1),  Σε συνεργασία με το Ευρωπαϊκό Κοινοβούλιο (2),  Έχοντας υπόψη τη γνώμη της Οικονομικής και Κοινωνικής Επιτροπής (3),  Εκτιμώντας:  (1) ότι η Επιτροπή έχει δημοσιεύσει Πράσινη Βίβλο σχετικά με μια κοινή προσέγγιση στον τομέα των δορυφορικών επικοινωνιών στην Κοινότητα, όπου προτείνεται η θέσπιση της αμοιβαίας αναγνώρισης των εγκρίσεων τύπου στον τομέα του εξοπλισμού δορυφορικών  επίγειων σταθμών, ως μία από τις σημαντικότερες προϋποθέσεις για τη δημιουργία, μεταξύ άλλων, μιας αγοράς κοινοτικής κλίμακας στον τομέα του εξοπλισμού δορυφορικών επίγειων σταθμών- (2) ότι, στο ψήφισμα του Συμβουλίου της 19ης Δεκεμβρίου 1991 για την ανάπτυξη της κοινής αγοράς υπηρεσιών και εξοπλισμού δορυφορικών τηλεπικοινωνιών (4), η εναρμόνιση και η απελευθέρωση του κατάλληλου εξοπλισμού δορυφορικών επίγειων σταθμών, τηρουμένων  ειδικότερα των όρων που θεωρούνται αναγκαίοι για την συμμόρφωση προς τις βασικές απαιτήσεις, θεωρείται ένας από τους σημαντικότερους στόχους της πολιτικής των δορυφορκών τηλεπικοινωνιών- (3) ότι το ψήφισμα αυτό, σημειώνει με ενδιαφέρον την πρόθεση της Επιτροπής να προτείνει μέτρα για την προσέγγιση των νομοθεσιών των κρατών μελών όσον αφορά τον κατάλληλο εξοπλισμό δορυφορικών επίγειων σταθμών, στα οποία συμπεριλαμβάνεται η αμοιβαία  αναγνώριση της πιστότητας, σύμφωνα με τις αρχές που έχουν ήδη θεσπιστεί στο πλαίσιο της οδηγίας 91/263/ΕΟΚ (5)- (4) ότι η επίτευξη του στόχου μιας ανοικτής αγοράς διευρωπαϊκής κλίμακας στον τομέα του εξοπλισμού δορυφορικών επίγειων σταθμών, προϋποθέτει την ύπαρξη αποτελεσματικών εναρμονισμένων διαδικασιών πιστοποίησης, δοκιμών, σήμανσης, διασφάλισης της ποιότητας  και επιτήρησης των προϊόντων- ότι η εναλλακτική λύση, αντί της κοινοτικής νομοθεσίας, είναι η θέσπιση αναλόγου συστήματος μέτρων, ύστερα από διαπραγματεύσεις μεταξύ των κρατών μελών, διαδικασία η οποία θα δημιουργούσε προφανείς δυσκολίες λόγω του  αριθμού των οργανισμών των εμπλεκομένων στις πολλαπλές διμερείς διαπραγματεύσεις- ότι αυτή δεν θα ήταν πρακτικά εφαρμόσιμη, ούτε ταχεία ούτε αποτελεσματική- ότι, επομένως, οι στόχοι της προτεινόμενης δράσης δεν μπορούν να επιτευχθούν αποτελεσματικά σε  επίπεδο κρατών μελών- ότι, αντιθέτως, έχει αποδειχθεί κατ' επανάληψη, και ιδίως στον τομέα των τηλεπικοινωνιών, ότι ο τύπος της κοινοτικής οδηγίας αποτελεί, εφαρμόσιμο, ταχύ και αποτελεσματικό μέσο- ότι, συνεπώς, ο στόχος της υπό μελέτη δράσης είναι  δυνατόν να επιτευχθεί καλύτερα σε κοινοτικό επίπεδο- (5) ότι το κοινοτικό δίκαιο που ισχύει σήμερα προβλέπει ότι - παρά ένα θεμελιώδη κανόνα της Κοινότητας, και συγκεκριμένα του κανόνα της ελεύθερης κυκλοφορίας των εμπορευμάτων - τα εμπόδια στην ενδοκοινοτική κυκλοφορία που προκύπτουν από τις διαφορές των  εθνικών νομοθεσιών σχετικά με την εμπορία των προϊόντων πρέπει να γίνονται αποδεκτά, εφόσον οι απαιτήσεις αυτές μπορούν να θεωρηθούν αναγκαίες για την ικανοποίηση βασικών απαιτήσεων- ότι, επομένως, η εναρμόνιση των νομοθεσιών στην προκείμενη περίπτωση  πρέπει να περιοριστεί μόνο στις απαιτήσεις που είναι αναγκαίες για την ικανοποίηση των βασικών απαιτήσεων σχετικά με τον εξοπλισμό δορυφορικών επίγειων σταθμών- ότι οι απαιτήσεις αυτές πρέπει να αντικαταστήσουν τις σχετικές εθνικές απαιτήσεις, επειδή  είναι βασικές- (6) ότι η οδηγία 73/23/ΕΟΚ του Συμβουλίου της 19ης Φεβρουαρίου 1973 περί προσεγγίσεως των νομοθεσιών των κρατών μελών των αναφερομένων σε ηλεκτρολογικό υλικό που προορίζεται να χρησιμοποιηθεί εντός ορισμένων ορίων τάσεως (6) και η οδηγία 83/189/ΕΟΚ του  Συμβουλίου της 28ης Μαρτίου 1983 για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών (7), εφαρμόζονται, μεταξύ άλλων, στους τομείς των τηλεπικοινωνιών και της τεχνολογίας των πληροφοριών- (7) ότι η οδηγία 73/23/ΕΟΚ καλύπτει επίσης, γενικά, την ασφάλεια των προσώπων- (8) ότι η οδηγία 89/336/ΕΟΚ του Συμβουλίου της 3ης Μαΐου 1989 για την προσέγγιση των νομοθεσιών των κρατών μελών σχετικά με την ηλεκτρομαγνητική συμβατότητα (8) προβλέπει εναρμονισμένες διαδικασίες για την προστασία των συσκευών από ηλεκτρομαγνητικές  διαταραχές και ορίζει τις σχετικές απαιτήσεις προστασίας και διαδικασίες επιθεώρησης- ότι οι γενικές απαιτήσεις της εν λόγω οδηγίας ισχύουν, επίσης, στον τομέα εξοπλισμού δορυφορικών επίγειων σταθμών- ότι οι απαιτήσεις ηλεκτρομαγνητικής συμβατότητας,  εφόσον αφορούν ειδικά τον εξοπλισμό δορυφορικών επίγειων σταθμών, καλύπτονται από την παρούσα οδηγία- (9) ότι η απόφαση 87/95/ΕΟΚ (9), ορίζει τα μέτρα που πρέπει να εφαρμοστούν για την προαγωγή της τυποποίησης στην Ευρώπη και την κατάρτιση και εφαρμογή προτύπων στον τομέα της τεχνολογίας των πληροφοριών και των τηλεπικοινωνιών- (10) ότι, λαμβάνοντας υπόψη τις βασικές απαιτήσεις, είναι σκόπιμο, για να διευκολυνθεί η απόδειξη της συμμόρφωσης προς τις απαιτήσεις αυτές από τους κατασκευαστές, να υπάρχουν εναρμονισμένα πρότυπα σε ευρωπαϊκό επίπεδο για την προστασία του γενικού  συμφέροντος κατά το σχεδιασμό και την κατασκευή του εξοπλισμού δορυφορικών επίγειων σταθμών, και να επιτραπεί ο έλεγχος της συμμόρφωσης προς αυτές τις βασικές απαιτήσεις- ότι τα εναρμονισμένα αυτά πρότυπα σε ευρωπαϊκό επίπεδο καταρτίζονται, από  οργανισμούς ιδιωτικού δικαίου και ότι πρέπει να διατηρούν το μη δεσμευτικό τους χαρακτήρα- ότι, για το σκοπό αυτό, η Ευρωπαϊκή Επιτροπή Τυποποίησης (CEN), η Ευρωπαϊκή Επιτροπή Ηλεκτροτεχνικής Τυποποίησης (CENELEC) και το Ευρωπαϊκό Ινστιτούτο  Τηλεπικοινωνιακών Προτύπων (ETSI) αναγνωρίζονται ως αρμόδιοι οργανισμοί για την έγκριση εναρμονισμένων προτύπων- (11) ότι οι προτάσεις για κοινές τεχνικές προδιαγραφές, κατά γενικό κανόνα, καταρτίζονται με βάση εναρμονισμένα πρότυπα και, προκειμένου να επιτευχθεί ο απαιτούμενος τεχνικός συντονισμός σε πανευρωπαϊκή κλίμακα, κατόπιν συμπληρωματικών διαβουλεύσεων,  ιδίως με την Telecommunications Regulations Application Committee (TRAC)- (12) ότι, με την οδηγία 91/263/ΕΟΚ, έχει θεσπιστεί πλήρης αμοιβαία αναγνώριση των εγκρίσεων τύπου του τηλεπικοινωνιακού τερματικού εξοπλισμού και έχει συσταθεί η Επιτροπή Έκρισης Τερματικού Εξοπλισμού (ACTE) που απαρτίζεται από αντιπροσώπους των κρατών  μελών και προεδρεύεται από αντιπρόσωπο της Επιτροπής, προκειμένου να επικουρεί την Επιτροπή στην εκτέλεση των καθηκόντων τα οποία της ανατίθενται στο πλαίσιο της εν λόγω οδηγίας- (13) ότι η οδηγία 91/263/ΕΟΚ δεν εφαρμόζεται ρητώς στον εξοπλισμό δορυφορικών επίγειων σταθμών- (14) ότι είναι, συνεπώς, αναγκαίο να επεκταθούν στον εξοπλισμό δορυφορικών επίγειων σταθμών οι αρχές που έχουν ήδη θεσπιστεί μέσω της εν λόγω οδηγίας σχετικά με τον τηλεπικοινωνιακό τερματικό εξοπλισμό- (15) ότι το πεδίο εφαρμογής της παρούσας οδηγίας πρέπει να βασίζεται σε γενικό ορισμό της έννοιας "εξοπλισμός δορυφορικών επίγειων σταθμών", ώστε να επιτρέπει την τεχνική εξέλιξη των προϊόντων- ότι, από το πεδίο εφαρμογής, εξαιρείται ο εξοπλισμός  δορυφορικών επίγειων σταθμών ο οποίος έχει κατασκευαστεί ειδικά προκειμένου να χρησιμοποιηθεί ως τμήμα της υποδομής του δημόσιου τηλεπικοινωνιακού δικτύου- ότι η εξαίρεση αυτή καλύπτει, μεταξύ άλλων, τους δορυφορικούς επίγειους σταθμούς που  χρησιμοποιούνται για την τηλεφωνία μεγάλων αποστάσεων στο πλαίσιο της παροχής υποδομής (όπως οι σταθμοί μεγάλης διαμέτρου) και τους επίγειους σταθμούς παρακολούθησης και ελέγχου των δορυφόρων- (16) ότι η παρούσα οδηγία δεν θίγει τα σημερινά ειδικά ή αποκλειστικά δικαιώματα για τις επικοινωνίες μέσω δορυφόρου, τα οποία μπορούν να διατηρούν τα κράτη μέλη σύμφωνα με το κοινοτικό δίκαιο- (17) ότι ο εξοπλισμός δορυφορικών επίγειων σταθμών κατασκευάζεται, όσον αφορά τη διεπαφή του με το διαστημικό σύστημα, είτε μόνο για εκπομπή είτε και για εκπομπή και για λήψη σημάτων ραδιοεπικοινωνιών είτε μόνο για λήψη σημάτων ραδιοεπικοινωνιών- (18) ότι ο εξοπλισμός δορυφορικών επίγειων σταθμών μπορεί, όσον αφορά τη χερσαία διεπαφή του, είτε να προορίζεται είτε να μην προορίζεται να συνδεθεί στο έδαφος με το δημόσιο τηλεπικοινωνιακό δίκτυο- (19) ότι οι τροχιές (όπως οι γεωστατικές τροχίες, οι τροχιές χαμηλού ύψους και οι ελλειπτικές τροχιές) αποτελούν διαδρομές στο διάστημα οι οποίες διαγράφονται από δορυφόρους ή άλλα διαστημικά συστήματα, και αποτελούν περιορισμένους φυσικούς πόρους- (20) ότι οι τροχιακοί πόροι χρησιμοποιούνται σε συνδυασμό με το φάσμα ραδιοσυχνοτήτων, το οποίο επίσης αποτελεί περιορισμένο φυσικό πόρο- ότι ο εξοπλισμός εκπομπής των δορυφορικών επίγειων σταθμών χρησιμοποιεί και τους δύο αυτούς φυσικούς πόρους- (21) ότι η αποτελεσματική χρήση των τροχιακών πόρων, σε συνδυασμό με το φάσμα ραδιοσυχνοτήτων, και η ανάγκη αποφυγής των επιβλαβών παρεμβολών μεταξύ διαστημικών και επίγειων συστημάτων επικοινωνιών και άλλων τεχνικών συστημάτων αποτελούν σημαντικούς  παράγοντες για την ανάπτυξη των ευρωπαϊκών δορυφορικών επικοινωνιών- ότι πρέπει να ληφθούν υπόψη τα κριτήρια που ορίζει η Διεθνής Ένωση Τηλεπικοινωνιών (ITU) για την αποτελεσματική χρησιμοποίηση των τροχιακών πόρων και για το συντονισμό των  ραδιοσυχνοτήτων, ούτως ώστε να μπορούν να συνυπάρχουν τα διαστημικά και τα επίγεια συστήματα χωρίς άσκοπες παρεμβολές- (22) ότι η εναρμόνιση των όρων εμπορίας του εξοπλισμού δορυφορικών επίγειων σταθμών δημιουργεί τις προϋποθέσεις για ανοικτή και ενιαία και εξασφαλίζει, περαιτέρω, την αποτελεσματική χρήση των τροχιακών πόρων και του φάσματος ραδιοσυχνοτήτων, ενώ  διευκολύνει την αποφυγή των επιβλαβών παρεμβολών μεταξύ διαστημικών και επίγειων συστημάτων επικοινωνιών και άλλων τεχνικών συστημάτων- (23) ότι, από την άποψη των βασικών απαιτήσεων σχετικά με την αποτελεσματική χρήση των τροχιακών πόρων και του φάσματος ραδιοσυχνοτήτων και της αποφυγής των επιβλαβών παρεμβολών μεταξύ των διαστημικών και επίγειων συστημάτων επικοινωνιών και άλλων  τεχνικών συστημάτων, η συμμόρφωση προς τις εν λόγω απαιτήσεις είναι εν γένει δυνατή μόνο μέσω της εφαρμογής ενιαίων τεχνικών λύσεων- ότι, συνεπώς, οι εν λόγω λύσεις πρέπει να είναι υποχρεωτικές- (24) ότι οι παράμετροι για τη χρήση του φάσματος συχνοτήτων εκ μέρους του εξοπλισμού εκπομπής καλύπτονται από τις βασικές απαιτήσεις του άρθρου 4 στοιχεία γ) και ε) της οδηγίας 91/263/ΕΟΚ- ότι οι μέθοδοι δοκιμών και οι οριακές τιμές καθορίζονται σε  συνάρτηση με τα τεχνικά χαρακτηριστικά του συγκεκριμένου εξοπλισμού- (25) ότι ο εξοπλισμός δορυφορικών επίγειων σταθμών, ο οποίος είναι σε θέση να εκπέμπει ή να εκπέμπει και να λαμβάνει σήματα ραδιοεπικοινωνιών, ενδέχεται να υπόκειται σε προϋποθέσεις χορήγησης αδείων, πέραν των διατάξεων της παρούσας οδηγίας- (26) ότι ο εξοπλισμός δορυφορικών επίγειων σταθμών ο οποίος είναι δυνατόν να χρησιμοποιείται μόνο για λήψη σημάτων ραδιοεπικοινωνιών δεν μπορεί να υπό κειται σε προϋποθέσεις χορήγησης αδειών, αλλά μόνο στις διατάξεις της παρούσας οδηγίας, εκτός εάν  προορίζεται για επίγεια σύνδεση με το δημόσιο τηλεπικοινωνιακό δίκτυο, όπως προτείνεται στην Πράσινη Βίβλο για τις δορυφορικές επικοινωνίες στην Ευρωπαϊκή Κοινότητα- ότι η χρησιμοποίηση τέτοιου εξοπλισμού επίγειων δορυφορικών σταθμών πρέπει να γίνεται  σύμφωνα με τις εθνικές ρυθμίσεις, τηρουμένου του κοινοτικού δικαίου- (27) ότι η πραγματική και συγκρίσιμη πρόσβαση στις αγορές τρίτων χωρών - ιδίως των Ηνωμένων Πολιτειών της Αμερικής και της Ιαπωνίας - των ευρωπαίων κατασκευαστών είναι προτιμότερο να επιτευχθεί μέσω των πολυμερών διαπραγματεύσεων στο πλαίσιο της Γενικής  Συμφωνίας Δασμών και Εμπορίου (ΓΣΔΕ) καίτοι αναγνωρίζεται ότι οι διμερείς συνομιλίες μεταξύ της Κοινότητας και τρίτων χωρών ενδέχεται και αυτές να συμβάλλουν στη διαδικασία αυτή- (28) ότι οι εκπρόσωποι των οργανισμών τηλεπικοινωνιών, των χρήστων, των καταναλωτών, των κατασκευαστών και των παρεχόντων υπηρεσίες, καθώς και των εργατικών σωματείων, θα πρέπει να έχουν το δικαίωμα να διατυπώνουν, στο πλαίσιο διαβουλεύσεων, τη γνώμη  τους- (29) ότι οι αποδέκτες των αποφάσεων οι οποίες λαμβάνονται στο πλαίσιο της παρούσας οδηγίας πρέπει να ενημερώνονται για τους λόγους που οδήγησαν στη λήψη των αποφάσεων και για τα μέσα προσφυγής κατά των αποφάσεων αυτών- (30) ότι χρειάζονται μεταβατικές ρυθμίσεις για να δοθεί στους κατασκευαστές ο αναγκαίος χρόνος προκειμένου να προσαρμόσουν το σχεδιασμό και την παραγωγή εξοπλισμού επίγειων δορυφορικών σταθμών σε κοινές τεχνικές προδιαγραφές- ότι, για να υπάρχει η  αναγκαία ευελιξία, οι μεταβατικές ρυθμίσεις πρέπει να ετοιμάζονται για κάθε περίπτωση χωριστά- ότι οι κοινές τεχνικές προδιαγραφές πρέπει να ορίζουν τις αναγκαίες μεταβατικές ρυθμίσεις- (31) ότι η ACTE έχει να διαδραματίσει σημαντικό ρόλο στην εφαρμογή της παρούσας οδηγίας- ότι θα πρέπει να ενεργεί σε στενή συνεργασία με τις αρμόδιες επιτροπές που ασχολούνται με τις διαδικασίες χορήγησης αδειών για τα δορυφορικά δίκτυα και τις  δορυφορικές υπηρεσίες,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: ΚΕΦΑΛΑΙΟ Ι Πεδίο εφαρμογής, διάθεση στην αγορά και ελεύθερη κυκλοφορία  Άρθρο 1  1. Η παρούσα οδηγία εφαρμόζεται στον εξοπλισμό δορυφορικών επίγειων σταθμών, όπως αυτός ορίζεται στην παράγραφο 2.  2. Για τους σκοπούς της παρούσας οδηγίας:  - εφαρμόζονται, ενδεχομένως, οι ορισμοί που αναφέρονται στην οδηγία 91/263/ΕΟΚ,  - ως εξοπλισμός δορυφορικών επίγειων σταθμών νοείται ο εξοπλισμός ο οποίος είναι δυνατόν να χρησιμοποιηθεί είτε μόνο για εκπομπή ("ενεργητικός"), είτε και για εκπομπή και για λήψη ("αμφίδρομος"), είτε μόνο για λήψη ("παθητικός" σημάτων ραδιοεπικοινωνιών  μέσω δορυφόρων ή άλλων διαστημικών συστημάτων- εξαιρείται ο εξοπλισμός δορυφορικών επίγειων σταθμών ο οποίος έχει ειδικά κατασκευαστεί προκειμένου να χρησιμοποιείται ως μέρος του δημόσιου τηλεπικοινωνιακού δικτύου κράτους μέλους,  - ως επίγεια σύνδεση με το δημόσιο τηλεπικοινωνιακό δίκτυο νοείται κάθε σύνδεση με το δημόσιο τηλεπικοινωνιακό δίκτυο η οποία δεν περιλαμβάνει διαστημικό σκέλος.  3. Ο κατασκευαστής ή ο προμηθευτής του εξοπλισμού δορυφορικών επίγειων σταθμών δηλώνει κατά πόσον ο εξοπλισμός προορίζεται ή δεν προορίζεται για επίγεια σύνδεση με το δημόσιο τηλεπικοινωνιακό δίκτυο.   Άρθρο 2  1. Τα κράτη μέλη λαμβάνουν όλα τα προσήκοντα μέτρα για να διασφαλίζουν ότι ο παθητικός εξοπλισμός δορυφορικών επίγειων σταθμών, ο οποίος δεν προορίζεται για επίγεια σύνδεση με το δημόσιο τηλεπικοινωνιακό δίκτυο, μπορεί να διατεθεί στην αγορά,  να τεθεί σε λειτουργία και να χρησιμοποιείται στην επικράτειά τους, σύμφωνα με εθνική νομοθεσία συμβατή με το κοινοτικό δίκαιο, μόνο εφόσον πληροί τις απαιτήσεις της παρούσας οδηγίας, όταν έχει εγκατασταθεί και συντηρείται σωστά και χρησιμοποιείται  σύμφωνα με τον προορισμό του.  Η χρησιμοποίηση αυτή πρέπει να γίνεται σύμφωνα με εθνική νομοθεσία συμβατή με το κοινοτικό δίκαιο, που περιορίζει τη χρησιμοποίηση στη λήψη σημάτων προοριζόμενων γι' αυτό το χρήστη.  2. Τα κράτη μέλη λαμβάνουν όλα τα προσήκοντα μέτρα για να διασφαλίζουν ότι κάθε άλλο είδος εξοπλισμού δορυφορικών επίγειων σταθμών μπορεί να διατεθεί στην αγορά μόνον εφόσον πληροί τις απαιτήσεις της παρούσας οδηγίας, όταν έχει εγκατασταθεί και  συντηρείται σωστά και χρησιμοποιείται σύμφωνα με τον προορισμό του. Η χρησιμοποίηση τέτοιου εξοπλισμού μπορεί να υπόκειται σε προϋποθέσεις χορήγησης αδείας σύμφωνα με το κοινοτικό δίκαιο.  3. Τα κράτη μέλη λαμβάνουν επίσης όλα τα προσήκοντα μέτρα προκειμένου να διασφαλίσουν ότι ο εξοπλισμός δορυφορικών επίγειων σταθμών που δεν προορίζεται να συνδεθεί επιγείως με το δημόσιο τηλεπικοινωνιακό δίκτυο δεν επιτρέπεται να συνδέεται με το δημόσιο  τηλεπικοινωνιακό δίκτυο.  4. Τα κράτη μέλη λαμβάνουν επίσης όλα τα προσήκοντα μέτρα προκειμένου να διασφαλίσουν ότι ο εξοπλισμός δορυφορικών επίγειων σταθμών που δεν προορίζεται να συνδεθεί επιγείως με το δημόσιο τηλεπικοινωνιακό δίκτυο αποσυνδέεται από το δημόσιο  τηλεπικοινωνιακό δίκτυο.  Τα κράτη μέλη λαμβάνουν, εξάλλου, όλα τα προσήκοντα μέτρα, σύμφωνα με την εθνική τους νομοθεσία, προκειμένου να εμποδίσουν την επίγεια σύνδεση τέτοιου εξοπλισμού με το δημόσιο τηλεπικοινωνιακό δίκτυο.   Άρθρο 3  Τα κράτη μέλη δεν παρεμποδίζουν την ελεύθερη κυκλοφορία και διάθεση στην αγορά εξοπλισμού δορυφορικών επίγειων σταθμών σύμφωνου με τις διατάξεις της παρούσας οδηγίας.   Άρθρο 4  1. Ο εξοπλισμός δορυφορικών επίγειων σταθμών πρέπει να ικανοποιεί τις ίδιες βασικές απαιτήσεις με εκείνες που ορίζονται στο άρθρο 4 της οδηγίας 91/263/ΕΟΚ.  2. Για τους σκοπούς της παρούσας οδηγίας, καθώς και της οδηγίας 91/263/ΕΟΚ, οι βασικές απαιτήσεις του άρθρου 4 στοιχείο α) της οδηγίας 91/263/ΕΟΚ συνεπάγονται την ασφάλεια των προσώπων κατά τον ίδιο τρόπο όπως στην οδηγία 73/23/ΕΟΚ.  3. Στο πλαίσιο του ενεργητικού ή αμφίδρομου εξοπλισμού δορυφορικών επίγειων σταθμών, η βασική απαίτηση που ορίζεται στο άρθρο 4 στοιχείο ε) της οδηγίας 91/263/ΕΟΚ σχετικά με την αποτελεσματική χρήση του φάσματος ραδιοσυχνοτήτων περιλαμβάνει την  αποτελεσματική χρήση των τροχιακών πόρων και την αποφυγή των επιβλαβών παρεμβολών μεταξύ διαστημικών και επίγειων συστημάτων επικοινωνιών και άλλων τεχνικών συστημάτων.  4. Στο πλαίσιο του εξοπλισμού δορυφορικών επίγειων σταθμών, οι απαιτήσεις ηλεκτρομαγνητικής συμβατότητας υπόκεινται στην βασική απαίτηση που ορίζεται στο άρθρο 4 στοιχείο γ) της οδηγίας 91/263/ΕΟΚ, στο μέτρο που αφορούν ειδικά τον εξοπλισμό δορυφορικών  επίγειων σταθμών.  5. Ο εξοπλισμός δορυφορικών επίγειων σταθμών πρέπει να ικανοποιεί τη βασική απαίτηση που ορίζεται στο άρθρο 4 στοιχείο στ) της οδηγίας 91/263/ΕΟΚ σχετικά με τη διασύνδεση του εξοπλισμού δορυφορικών επίγειων σταθμών με το δημόσιο τηλεπικοινωνιακό δίκτυο.   6. Ο εξοπλισμός δορυφορικών επίγειων σταθμών πρέπει να ικανοποιεί τη βασική απαίτηση που ορίζεται στο άρθρο 4 στοιχείο ζ) της οδηγίας 91/263/ΕΟΚ σχετικά με τη διασυνεργασία του εξοπλισμού δορυφορικών επίγειων σταθμών μέσω του δημόσιου τηλεπικοινωνιακού  δικτύου, σε αιτιολογημένες περιπτώσεις.  Θεωρούνται αιτιολογημένες οι περιπτώσεις που ο εξοπλισμός δορυφορικών επίγειων σταθμών μπορεί και προορίζεται να υποστηρίζει υπηρεσίες για τις οποίες το Συμβούλιο έχει αποφασίσει ότι πρέπει να διατίθενται σε κοινοτική κλίμακα, και οι απαιτήσεις σχετικά  με την εν λόγω διασυνεργασία ορίζονται σύμφωνα με τη διαδικασία που προβλέπεται στο άρθρο 16 της παρούσας οδηγίας.  7. Παρά τις διατάξεις των παραγράφων 1, 5 και 6 του παρόντος άρθρου, ο εξοπλισμός δορυφορικών επίγειων σταθμών ο οποίος δεν προορίζεται να συνδεθεί με το δημόσιο τηλεπικοινωνιακό δίκτυο, δεν επιβάλλεται να πληροί τις βασικές απαιτήσεις που ορίζονται στο  άρθρο 4 στοιχεία β), δ), στ) και ζ) της οδηγίας 91/263/ΕΟΚ.   Άρθρο 5  1. Τα κράτη μέλη θεωρούν ότι ανταποκρίνεται, καταρχήν, στις βασικές απαιτήσεις του άρθρου 4 στοιχεία α) και β) της οδηγίας 91/263/ΕΟΚ ο εξοπλισμός δορυφορικών επίγειων σταθμών που είναι σύμφωνος προς τα εθνικά πρότυπα τα οποία εφαρμόζουν τα  κατάλληλα εναρμονισμένα πρότυπα, τα στοιχεία αναφοράς των οποίων έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων. Τα κράτη μέλη δημοσιεύουν τα στοιχεία αναφοράς των εθνικών αυτών προτύπων.  2. Η Επιτροπή, σύμφωνα με τη διαδικασία που προβλέπεται στο άρθρο 16 της παρούσας οδηγίας:  - ως πρώτο βήμα, θεσπίζει τα μέτρα για την αναγνώριση του τύπου του εξοπλισμού επίγειων δορυφορικών σταθμών για τον οποίο απαιτούνται κοινές τεχνικές προδιαγραφές και εγκρίνει τη σχετική αιτιολογική έκθεση προκειμένου να τη διαβιβάσει στους αρμόδιους  οργανισμούς τυποποίησης,  - ως δεύτερο βήμα, και μόλις εκπονηθούν από τους αρμόδιους οργανισμούς τυποποίησης, θεσπίζει τα αντίστοιχα εναρμονισμένα πρότυπα ή τμήματα αυτών των προτύπων, που θα υλοποιούν τις βασικές απαιτήσεις του άρθρου 4 παράγραφοι 2 έως 5 και τα οποία  μετατρέπονται σε κοινές υποχρεωτικές, τεχνικές προδιαγραφές, τα στοιχεία αναφοράς των οποίων θα δημοσιευθούν στην Επίσημη Εφημερίδα των Ευρωπαϊκών Κοινοτήτων.   Άρθρο 6  Όταν ένα κράτος μέλος ή η Επιτροπή κρίνει ότι τα εναρμονισμένα πρότυπα που αναφέρονται στο άρθρο 5 της παρούσας οδηγίας υπερβαίνουν ή δεν ανταποκρίνονται πλήρως στις σχετικές βασικές απαιτήσεις που αναφέρονται στο άρθρο 4 της παρούσας οδηγίας,  ακολουθούνται οι ίδιες διαδικασίες έρευνας και γνωστοποίησης με εκείνες που καθορίζονται στο άρθρο 7 της οδηγίας 91/263/ΕΟΚ.   Άρθρο 7  1. Όταν κράτος μέλος διαπιστώνει ότι ο εξοπλισμός δορυφορικών επίγειων σταθμών, ο οποίος φέρει τη σήμανση που προβλέπεται στο κεφάλαιο ΙΙΙ και χρησιμοποιείται κανονικά σύμφωνα με τον προορισμό τον οποίο έχει προβλέψει ο κατασκευαστής του, δεν  ανταποκρίνεται στις σχετικές βασικές απαιτήσεις, εφαρμόζονται τα ίδια μέτρα και ακολουθούνται οι ίδιες διαδικασίες γνωστοποίησης και διαβούλευσης που ορίζονται στο άρθρο 8 παράγραφοι 1, 2 και 4 της οδηγίας 91/263/ΕΟΚ.  2. Όταν ο εξοπλισμός δορυφορικών επίγειων σταθμών που δεν ανταποκρίνεται στις σχετικές βασικές απαιτήσεις φέρει τη σήμανση "CE", το αρμόδιο κράτος μέλος λαμβάνει τα δέοντα μέτρα εναντίον αυτού που έθεσε τη σήμανση. Ακολουθούνται οι ίδιες διαδικασίες  γνωστοποίησης που ορίζονται στο άρθρο 8 παράγραφοι 3 και 4 της οδηγίας 91/263/ΕΟΚ.  ΚΕΦΑΛΑΙΟ ΙΙ Αξιολόγηση της πιστότητας  Άρθρο 8  1. Κατ' επιλογή του κατασκευαστή ή του εντεταλμένου αντιπροσώπου του που είναι εγκαστεστημένος στην Κοινότητα, κάθε ενεργητικός ή αμφίδρομος εξοπλισμός δορυφορικών επίγειων σταθμών υπόκειται σε όλες τις διατάξεις του άρθρου 9 παράγραφοι 1 και 2  της οδηγίας 91/263/ΕΟΚ που αφορούν την αξιολόγηση της πιστότητας.  2. Οι διαδικασίες που εφαρμόζονται όσον αφορά τις γλωσσικές απαιτήσεις, είναι ίδιες με εκείνες που προβλέπονται στο άρθρο 9 παράγραφος 3 της οδηγίας 91/263/ΕΟΚ.  3. Το άρθρο 10 παράγραφος 5 της οδηγίας 89/336/ΕΟΚ δεν έχει εφαρμογή στον εξοπλισμό που εμπίπτει στο πεδίο εφαρμογής της παρούσας οδηγίας ή της οδηγίας 91/263/ΕΟΚ.   Άρθρο 9  Ο παθητικός εξοπλισμός δορυφορικών επίγειων σταθμών που προορίζεται να συνδεθεί επιγείως με το δημόσιο τηλεπικοινωνιακό δίκτυο υπόκειται, όσον αφορά την επίγεια διεπαφή του, στις διατάξεις του άρθρου 8 παράγραφος 1 όσον αφορά την εκτίμηση της  πιστότητας, ως προς δε τα υπόλοιπα στοιχεία, αυτά υπόκεινται είτε στις διατάξεις του άρθρου 8 παράγραφος 1 είτε στις διαδικασίες ΕΚ εσωτερικού ελέγχου παραγωγής που καθορίζονται στο παράρτημα, όσον αφορά τις απαιτήσεις της παρούσας οδηγίας.   Άρθρο 10  Ο παθητικός εξοπλισμός δορυφορικών επίγειων σταθμών που δεν προορίζεται να συνδεθεί επιγείως με το δημόσιο τηλεπικοινωνιακό δίκτυο υπόκειται είτε στις διατάξεις του άρθρου 8 παράγραφος 1 είτε στις διαδικασίες ελέγχου ΕΚ εσωτερικής παραγωγής  που καθορίζονται στο παράρτημα, όσον αφορά τις απαιτήσεις της παρούσας οδηγίας.   Άρθρο 11  Εκτός από τις διατάξεις των άρθρων 8, 9 και 10 της παρούσας οδηγίας, ο εξοπλισμός δορυφορικών επίγειων σταθμών που δεν προορίζεται να συνδεθεί επιγείως με το δημόσιο τηλεπικοινωνιακό δίκτυο συνοδεύεται από δήλωση του κατασκευαστή ή του  προμηθευτή, η οποία συντάσσεται και διαβιβάζεται σύμφωνα με τις διαδικασίες που ορίζονται στο άρθρο 2 και στο παράρτημα VIII της οδηγίας 91/263/ΕΟΚ, με τη μόνη διαφορά ότι στη δήλωση γίνεται παραπομπή στην παρούσα οδηγία αντί της οδηγίας 91/263/ΕΟΚ.   Άρθρο 12  Όσον αφορά τον εξοπλισμό δορυφορικών επίγειων σταθμών, οι διαδικασίες που εφαρμόζονται στους κοινοποιημένους οργανισμούς και στα εργαστήρια δοκιμών, είναι εκείνες που αναφέρονται στο άρθρο 10 και στο παράρτημα V της οδηγίας 91/263/ΕΟΚ.  ΚΕΦΑΛΑΙΟ ΙΙΙ Σήμανση πιστότητας CE και επισήμανση  Άρθρο 13  1. Η σήμανση του εξοπλισμού δορυφορικών επίγειων σταθμών που τηρούν τις διατάξεις της παρούσας οδηγίας συνίσταται στη σήμανση η οποία αποτελείται από το σύμβολο "CE" ακολουθούμενο από το διακριτικό του υπεύθυνου κοινοποιημένου οργανισμού και,  όπου χρειάζεται, από ένα σύμβολο που δηλώνει ότι ο εξοπλισμός προορίζεται και προσφέρεται για επίγεια σύνδεση με το δημόσιο τηλεπικοινωνιακό δίκτυο. Το σύμβολο "CE" και τα δύο άλλα σύμβολα είναι τα ίδια με εκείνα που εμφαίνονται στο παράρτημα VI της  οδηγίας 91/263/ΕΟΚ.  2. Απαγορεύεται η επίθεση σημάτων που προσομοιάζουν στη σήμανση CE που αναφέρεται στην παράγραφο 1 και ενδέχεται να προξενήσουν σύγχυση.  3. Ο κατασκευαστής δίνει τα εξής στοιχεία αναγνώρισης για τον εξοπλισμό δορυφορικών επίγειων σταθμών: τύπο, παρτίδα ή/και αριθμούς σειράς και όνομα του κατασκευαστή ή/και του προμηθευτή που ευθύνεται για τη διάθεσή του στην αγορά.  4. Παρά την παράγραφο 1, η σήμανση του παθητικού εξοπλισμού δορυφορικών επίγειων σταθμών, ο οποίος δεν προορίζεται να συνδεθεί επιγείως με το δημόσιο τηλεπικοινωνιακό δίκτυο και ο οποίος υπόκειται στη διαδικασία ελέγχου ΕΚ εσωτερικής παραγωγής που  καθορίζεται στο παράρτημα όσον αφορά τις απαιτήσεις της παρούσας οδηγίας, συνίσταται στη σήμανση CE, που αποτελείται από το σύμβολο "CE".   Άρθρο 14  Όταν διαπιστώνεται ότι η σήμανση που αναφέρεται στο άρθρο 13 παράγραφος 1 της παρούσας οδηγίας έχει τοποθετηθεί σε εξοπλισμό δορυφορικών επίγειων σταθμών που:  - δεν είναι σύμφωνος προς έναν εγκεκριμένο τύπο, ή - είναι σύμφωνος προς έναν εγκεκριμένο τύπο ο οποίος δεν ανταποκρίνεται στις βασικές απαιτήσεις που διέπουν τον εξοπλισμό, ή όταν ο κατασκευαστής έχει παραλείψει να εκπληρώσει τις υποχρεώσεις του στο πλαίσιο της σχετικής δήλωσης πιστότητας ΕΚ, οι διαδικασίες που εφαρμόζονται είναι εκείνες του άρθρου 12 της οδηγίας 91/263/ΕΟΚ.  ΚΕΦΑΛΑΙΟ IV Διαδικασίες της επιτροπής  Άρθρο 15  1. Η Επιτροπή επικουρείται από την επιτροπή έγκρισης τερματικού εξοπλισμού, η οποία στο εξής καλείται "επιτροπή", που έχει συσταθεί βάσει του άρθρου 13 παράγραφος 1 της οδηγίας 91/263/ΕΟΚ.  2. Ο αντιπρόσωπος της Επιτροπής υποβάλλει στην επιτροπή σχέδιο των ληπτέων μέτρων. Η επιτροπή διατυπώνει τη γνώμη της επί του σχεδίου, εντός προθεσμίας η οποία μπορεί να οριστεί από τον πρόεδρο ανάλογα με τον επείγοντα χαρακτήρα του θέματος, και, αν  χρειαστεί, προβαίνει σε ψηφοφορία.  Η γνώμη καταχωρείται στα πρακτικά- επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.  Η Επιτροπή λαμβάνει ιδιαίτερα υπόψη τη γνώμη της επιτροπής και την ενημερώνει σχετικά με τον τρόπο με τον οποίο έλαβε υπόψη τη γνώμη αυτή.  3. Η Επιτροπή πραγματοποιεί τακτικά διαβουλεύσεις με τους εκπροσώπους των οργανισμών τηλεπικοινωνιών, των χρήστων, των καταναλωτών, των κατασκευαστών, των παρεχόντων υπηρεσίες και των εργατικών σωματείων και ενημερώνει την επιτροπή ως προς τα  αποτελέσματα των διαβουλεύσεων αυτών, ώστε να μπορούν να λαμβάνονται δεόντως υπόψη.   Άρθρο 16  1. Παρά το άρθρο 15 παράγραφοι 1 και 2, για τα θέματα που εμπίπτουν στο άρθρο 4 παράγραφος 6 και στο άρθρο 5 παράγραφος 2 ακολουθείται η διαδικασία που προβλέπεται στις επόμενες παραγράφους.  2. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν, όπως αναφέρεται στο άρθρο 4 παράγραφος 6 και στο άρθρο 5 παράγραφος 2. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να  ορίσει ο πρόεδρος, ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά  την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.  3. Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής.  4. Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα ληπτέα μέτρα. Το Συμβούλιο αποφασίζει με ειδική πλειοψηφία. Εάν το Συμβούλιο δεν  αποφασίσει εντός τριών μηνών από την ημερομηνία υποβολής της πρότασης, τα προτεινόμενα μέτρα θεσπίζονται από την Επιτροπή.  ΚΕΦΑΛΑΙΟ V Τελικές και μεταβατικές διατάξεις  Άρθρο 17  1. Η Επιτροπή συντάσσει έκθεση επί της εφαρμογής της παρούσας οδηγίας την ίδια στιγμή και με τον ίδιο τρόπο όπως προβλέπεται στο άρθρο 15 της οδηγίας 91/263/ΕΟΚ.  2. Όταν υποβάλλει τα σχέδια μέτρων που αναφέρονται στο άρθρο 5 παράγραφος 2 της παρούσας οδηγίας και αφορούν τις κοινές τεχνικές προδιαγραφές, η Επιτροπή φροντίζει ώστε να περιλαμβάνουν, όπου χρειάζεται, και μεταβατικές ρυθμίσεις.   Άρθρο 18  1. Τα κράτη μέλη λαμβάνουν τα μέτρα που είναι αναγκαία για τη συμμόρφωσή τους προς την παρούσα οδηγία το αργότερο την 1η Μαΐου 1995. Ενημερώνουν αμέσως την Επιτροπή σχετικά.  Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσμη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.  2. Τα κράτη μέλη ανακοινώνουν στην Επιτροπή τις κυριότερες διατάξεις του εσωτερικού δικαίου που θεσπίζουν στον τομέα ο οποίος διέπεται από την παρούσα οδηγία.   Άρθρο 19  Η παρούσα οδηγία απευθύνεται στα κράτη μέλη.  Βρυξέλλες, 29 Οκτωβρίου 1993. Για το Συμβούλιο Ο Πρόεδρος R. URBAIN   (1) ΕΕ αριθ. C 4 της 8. 1. 1993, σ. 3.  (2) ΕΕ αριθ. C 176 της 28. 6. 1993, σ. 74, και απόφαση της 27ης Οκτωβρίου 1993 (δεν δημοσιεύθηκε ακόμα στην Επίσημη Εφημερίδα).  (3) ΕΕ αριθ. C 161 της 14. 6. 1993, σ. 11.  (4) ΕΕ αριθ. L 128 της 23. 5. 1991, σ. 1.  (5) ΕΕ αριθ. L 128 της 23. 5. 1991, σ. 1.  (6) ΕΕ αριθ. L 77 της 26. 3. 1973, σ. 29.  (7) ΕΕ αριθ. L 109 της 26. 4. 1983, σ. 8. Οδηγία όπως τροποποιήθηκε τελευταία από την απόφαση 92/400/ΕΟΚ της Επιτροπής (ΕΕ αριθ. L 221 της 6. 8. 1992, σ. 55).  (8) ΕΕ αριθ. L 139 της 23. 5. 1989, σ. 19. Οδηγία όπως τροποποιήθηκε τελευταία από την οδηγία 92/31/ΕΟΚ (ΕΕ αριθ. L 126 της 12. 5. 1992, σ. 1.).  (9) ΕΕ αριθ. L 36 της 7. 2. 1987, σ. 31.      ΠΑΡΑΡΤΗΜΑ   Διαδικασία ελέγχου ΕΚ εσωτερικής παραγωγής  1. Το παρόν παράρτημα περιγράφει τη διαδικασία σύμφωνα με την οποία ο κατασκευαστής ή ο εντεταλμένος αντιπρόσωπός του, που είναι εγκατεστημένος στην Κοινότητα και ο οποίος αναλαμβάνει τις υποχρεώσεις που  περιγράφονται στο σημείο 2, διασφαλίζει και δηλώνει ότι τα σχετικά προϊόντα ανταποκρίνονται στις απαιτήσεις της παρούσας οδηγίας που εφαρμόζονται σε αυτά.  Ο κατασκευαστής επιθέτει τη σήμανση CE σε κάθε προϊόν και συντάσσει γραπτή δήλωση πιστότητας.  2. Ο κατασκευαστής συντάσσει τα τεχνικά έγγραφα που περιγράφονται στο σημείο 3 και, είτε ο ίδιος είτε ο εντεταλμένος αντιπρόσωπός του που είναι εγκατεστημένος στην Κοινότητα, εξακολουθεί να τα έχει, για μία περίοδο τουλάχιστον δέκα ετών μετά την  κατασκευή του τελευταίου προϊόντος, στη διάθεση των αρμοδίων εθνικών αρχών, για τις ανάγκες των επιθεωρήσεων.  Όταν ούτε ο κατασκευαστής ούτε ο εντεταλμένος αντιπρόσωπος είναι εγκατεστημένοι στην Κοινότητα, την υποχρέωση της τήρησης των διαθέσιμων τεχνικών εγγράφων αναλαμβάνει το πρόσωπο που διαθέτει το προϊόν στην κοινοτική αγορά.  3. Τα τεχνικά έγγραφα πρέπει να επιτρέπουν να αξιολογηθεί η πιστότητα του προϊόντος προς τις απαιτήσεις της παρούσας οδηγίας που εφαρμόζονται σε αυτά. Περιλαμβάνουν τα ακόλουθα στοιχεία, εφόσον κρίνονται χρήσιμα για την αξιολόγηση:  - γενική περιγραφή του προϊόντος,  - γενικά σχέδια, κατασκευαστικά σχέδια, σχεδιαγράμματα των δομικών μερών, των κατασκευαστικών υποενοτήτων, κυκλωμάτων κ.λπ.,  - περιγραφές και επεξηγήσεις που είναι αναγκαίες για την κατανόηση των εν λόγω σχεδίων και σχεδιαγραμμάτων και της λειτουργίας του προϊόντος,  - κατάλογο των αναφερόμενων στο άρθρο 5 της παρούσας οδηγίας προτύπων που εφαρμόζονται εξ ολοκλήρου ή στο μέτρο που ενδείκνυται, ή, αν δεν υπάρχουν τέτοια πρότυπα, τον τεχνικό φάκελο κατασκευής, και περιγραφές των λύσεων που υιοθετούνται για την τήρηση  των βασικών απαιτήσεων της παρούσας οδηγίας οι οποίες εφαρμόζονται στα εν λόγω προϊόντα,  - αποτελέσματα των υπολογισμών της μελέτης, των εξετάσεων που έχουν διενεργηθεί κ.λπ.  - εκθέσεις δοκιμών.  4. Ο κατασκευαστής ή ο εντεταλμένος αντιπρόσωπός του διατηρεί, μαζί με τα τεχνικά έγγραφα, αντίγραφο των δηλώσεων πιστότητας.  5. Ο κατασκευαστής λαμβάνει όλα τα αναγκαία μέτρα, ούτως ώστε η διαδικασία κατασκευής να διασφαλίζει την πιστότητα των κατασκευασμένων προϊόντων προς τα τεχνικά έγγραφα που αναφέρονται στο σημείο 2 και προς τις απαιτήσεις της παρούσας οδηγίας που  ισχύουν γι' αυτά.


title: Οδηγία 2004/98/ΕΚ της Επιτροπής, της 30ής Σεπτεμβρίου 2004, για την τροποποίηση της οδηγίας 76/769/ΕΟΚ του Συμβουλίου σχετικά με τους περιορισμούς κυκλοφορίας στην αγορά και χρήσης πενταβρωμοδιφαινυλαιθέρα σε συστήματα εκκένωσης αεροσκαφών λόγω έκτακτης ανάγκης με σκοπό την προσαρμογή του παραρτήματος Ι της οδηγίας στην τεχνική πρόοδο(Κείμενο που παρουσιάζει ενδιαφέρον για τον ΕΟΧ)

text:
               1.10.2004

               EL

               Επίσημη Εφημερίδα της Ευρωπαϊκής Ένωσης

               L 305/63

      ΟΔΗΓΊΑ 2004/98/ΕΚ ΤΗΣ ΕΠΙΤΡΟΠΉΣ

   της 30ής Σεπτεμβρίου 2004
   για την τροποποίηση της οδηγίας 76/769/ΕΟΚ του Συμβουλίου σχετικά με τους περιορισμούς κυκλοφορίας στην αγορά και χρήσης πενταβρωμοδιφαινυλαιθέρα σε συστήματα εκκένωσης αεροσκαφών λόγω έκτακτης ανάγκης με σκοπό την προσαρμογή του παραρτήματος Ι της οδηγίας στην τεχνική πρόοδο
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 76/769/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικινδύνων ουσιών και παρασκευασμάτων (1), και ιδίως το άρθρο 2α της οδηγίας
   Εκτιμώντας τα ακόλουθα:

               (1)

               Ο πενταβρωμοδιφαινυλαιθέρας (πενταΒΔΑ) είναι ένα βρωμιωμένο επιβραδυντικό φλόγας που χρησιμοποιείται για την προστασία των πλαστικών, των υφασμάτων και άλλων ειδών από τη φωτιά.

               (2)

               Με βάση αξιολόγηση κινδύνου που διενεργήθηκε σύμφωνα με τον κανονισμό (ΕΟΚ) αριθ. 793/93 του Συμβουλίου, της 23ης Μαρτίου 1993, για την αξιολόγηση και τον έλεγχο των κινδύνων από τις υπάρχουσες ουσίες (2), κρίθηκε απαραίτητο να περιοριστεί η κυκλοφορία στην αγορά και η χρήση του πενταΒΔΑ και γι’ αυτό η ουσία προστέθηκε στο παράρτημα Ι της οδηγίας 76/769/ΕΟΚ.

               (3)

               Πρόσφατα, προέκυψαν νέα στοιχεία τα οποία αποδεικνύουν ότι ο πενταΒΔΑ χρησιμοποιείται σε ειδικά υφάσματα για ολισθητήρες εκκένωσης αεροσκαφών, φουσκωτούς ή όχι, και δεν μπορεί να αντικατασταθεί από κατάλληλες εναλλακτικές ουσίες, λόγω των εκτεταμένων δοκιμασιών ασφάλειας και των κανονιστικών απαιτήσεων.

               (4)

               Δεν αναμένονται εκπομπές από τέτοιους ολισθητήρες στο περιβάλλον ούτε έκθεση του ανθρώπου, εκτός από έκτακτες περιπτώσεις για μερικά δευτερόλεπτα και μόνο στη σπάνια περίπτωση κατά την οποία καεί το υλικό.

               (5)

               Λαμβάνοντας υπόψη την περιορισμένη εφαρμογή πενταΒΔΑ σε συστήματα εκκένωσης αεροσκαφών λόγω έκτακτης ανάγκης και την αμελητέα συμβολή τους στους συνολικούς κινδύνους που θέτει το εν λόγω προϊόν για την υγεία και το περιβάλλον, μπορεί δικαιολογημένα να επιτραπεί η κυκλοφορία πενταΒΔΑ στην αγορά και η χρήση του για το συγκεκριμένο αυτό σκοπό.

               (6)

               Λόγω της πολυπλοκότητας της διαδικασίας υποκατάστασης και των κανονισμών έγκρισης των συστημάτων έκτακτης ανάγκης για αεροσκάφη, καθώς και λόγω των σοβαρών κοινωνικοοικονομικών επιπτώσεων δικαιολογείται μια χρονικά περιορισμένη παρέκκλιση για προϊόντα βασικής σημασίας σε καταστάσεις εκκένωσης. Η δυνατότητα χρήσης πενταΒΔΑ σε συστήματα εκκένωσης αεροσκαφών λόγω έκτακτης ανάγκης θα διατηρήσει την ασφάλεια των αεροσκαφών εμποδίζοντας τη χρήση παλιότερων συστημάτων έκτακτης ανάγκης.

               (7)

               Ως εκ τούτου, η οδηγία 76/769/ΕΟΚ πρέπει να τροποποιηθεί αναλόγως.

               (8)

               Η παρούσα οδηγία εφαρμόζεται με την επιφύλαξη της κοινοτικής νομοθεσίας που προβλέπει ελάχιστες απαιτήσεις για την προστασία των εργαζομένων, νομοθεσίας που θεσπίζεται ιδίως στην οδηγία 89/391/ΕΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία (3), και στην οδηγία 2004/37/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με την προστασία των εργαζομένων από τους κινδύνους που συνδέονται με την έκθεση σε καρκινογόνους ή μεταλλαξιογόνους παράγοντες κατά την εργασία (4) (έκτη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ).

               (9)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών που αποσκοπούν στην εξάλειψη των τεχνικών εμποδίων στο εμπόριο επικίνδυνων ουσιών και παρασκευασμάτων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα Ι της οδηγίας 76/769/ΕΟΚ τροποποιείται σύμφωνα με το παράρτημα της παρούσας οδηγίας.
   Άρθρο 2
   1.   Τα κράτη μέλη θεσπίζουν και δημοσιεύουν, το αργότερο την 1η Ιανουαρίου 2005, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των διατάξεων αυτών και τον πίνακα αντιστοιχίας των εν λόγω διατάξεων και των διατάξεων της παρούσας οδηγίας.
   Εφαρμόζουν τις διατάξεις αυτές το αργότερο από την 1η Ιανουαρίου 2005.
   Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 30 Σεπτεμβρίου 2004.

            Για την Επιτροπή

         Olli REHN

            Μέλος της Επιτροπής

      (1)  ΕΕ L 262 της 27.9.1976, σ. 201· οδηγία όπως τροποποιήθηκε τελευταία από την οδηγία 2004/96/ΕΚ της Επιτροπής (ΕΕ L 301, 28.9.2004, σ. 51).

      (2)  ΕΕ L 84 της 5.4.1993, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).

      (3)  ΕΕ L 183 της 29.4.1989, σ. 1· οδηγία όπως τροποποιήθηκε τελευταία από τον κανονισμό (ΕΚ) αριθ. 1882/2003.

      (4)  ΕΕ L 158 της 30.4.2004, σ. 50.

      ΠΑΡΑΡΤΗΜΑ
      Το παράρτημα Ι της οδηγίας 76/769/ΕΟΚ τροποποιείται ως εξής:
      Στη δεύτερη στήλη του σημείου 44, με τίτλο πενταβρωμιούχο παράγωγο του διφαινυλαιθέρα C12H5Br5O, προστίθεται νέα παράγραφος 3:

         «3.   Κατά παρέκκλιση, έως τις 31 Μαρτίου 2006, οι παράγραφοι 1 και 2 δεν εφαρμόζονται στα συστήματα εκκένωσης αεροσκαφών λόγω έκτακτης ανάγκης.».


Avis juridique important

|

32000L0019

Οδηγία 2000/19/ΕΚ της Επιτροπής, της 13ης Απριλίου 2000, για την προσαρμογή στην τεχνική πρόοδο της οδηγίας 86/298/ΕΟΚ του Συμβουλίου για τις διατάξεις προστασίας, που είναι προσαρμοσμένες στο πίσω μέρος, σε περίπτωση ανατροπής των τροχοφόρων γεωργικών ή δασικών ελκυστήρων με μικρό μετατρόχιο (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 094 της 14/04/2000 σ. 0031 - 0032

Οδηγία 2000/19/ΕΚ της Επιτροπήςτης 13ης Απριλίου 2000για την προσαρμογή στην τεχνική πρόοδο της οδηγίας 86/298/ΕΟΚ του Συμβουλίου για τις διατάξεις προστασίας, που είναι προσαρμοσμένες στο πίσω μέρος, σε περίπτωση ανατροπής των τροχοφόρων γεωργικών ή δασικών ελκυστήρων με μικρό μετατρόχιο(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 74/150/ΕΟΚ του Συμβουλίου, της 4ης Μαρτίου 1974, περί προσεγγίσεως των νομοθεσιών των κρατών μελών των αναφερόμενων στην έγκριση τύπου των τροχοφόρων γεωργικών ή δασικών ελκυστήρων(1), όπως τροποποιήθηκε τελευταία από την οδηγία 2000/2/ΕΚ της Επιτροπής(2), και ιδίως το άρθρο 11,την οδηγία 86/298/ΕΟΚ του Συμβουλίου, της 26ης Μαΐου 1986, για τις διατάξεις προστασίας, που είναι προσαρμοσμένες στο πίσω μέρος, σε περίπτωση ανατροπής των τροχοφόρων γεωργικών και δασικών ελκυστήρων με μικρό μετατρόχιο(3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 12,Εκτιμώντας τα ακόλουθα:(1) Για να αυξηθεί η ασφάλεια, είναι σήμερα αναγκαίο να διευκρινισθούν οι όροι διεξαγωγής των δοκιμών των διατάξεων προστασίας που είναι προσαρμοσμένες στο πίσω μέρος σε περίπτωση ανατροπής των τροχοφόρων γεωργικών ή δασικών ελκυστήρων με μικρό μετατρόχιο, λαμβάνοντας υπόψη την ποικιλία των εξοπλισμών.(2) Οι όροι διεξαγωγής των δοκιμών των εν λόγω διατάξεων είναι σκόπιμο να εναρμονισθούν με τους όρους που καθορίζονται στον κώδικα 7 του Οργανισμού Οικονομικής Συνεργασίας και Ανάπτυξης (ΟΟΣΑ) σχετικά με τις επίσημες δοκιμές των συστημάτων προστασίας των γεωργικών ελκυστήρων.(3) Προς το σκοπό αυτό ενδείκνυται να τροποποιηθεί η οδηγία 86/298/ΕΚ.(4) Οι διατάξεις της παρούσας οδηγίας είναι σύμφωνες με τη γνώμη της επιτροπής για την προσαρμογή στην τεχνική πρόοδο, η οποία έχει συσταθεί βάσει του άρθρου 12 της οδηγίας 74/150/ΕΟΚ,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Τα παραρτήματα Ι έως VI της οδηγίας 86/298/ΕΟΚ, τροποποιούνται σύμφωνα με το παράρτημα της παρούσας οδηγίας.Άρθρο 21. Από την 1η Ιουλίου 2001, τα κράτη μέλη δεν δύνανται:- να αρνούνται, για έναν τύπο ελκυστήρων, να χορηγήσουν έγκριση τύπου ΕΚ ή να εκδώσουν το έγγραφο που προβλέπεται στο άρθρο 10 παράγραφος 1 τρίτη περίπτωση της οδηγίας 74/150/ΕΟΚ, ή να χορηγήσουν εθνική έγκριση τύπου,- ούτε να απαγορεύουν την πρώτη θέση σε κυκλοφορία ελκυστήρων,εάν οι ελκυστήρες αυτοί πληρούν τις προδιαγραφές της οδηγίας 86/298/ΕΟΚ, όπως τροποποιείται από την παρούσα οδηγία.2. Από την 1η Ιανουαρίου 2002, τα κράτη μέλη:- δεν δύνανται πλέον να χορηγούν το έγγραφο που προβλέπεται στο άρθρο 10 παράγραφος 1 τρίτη περίπτωση της οδηγίας 74/150/ΕΟΚ για έναν τύπο ελκυστήρων, εάν αυτός δεν πληροί τις προδιαγραφές της οδηγίας 86/298/ΕΟΚ, όπως τροποποιείται από την παρούσα οδηγία,- δύνανται να αρνούνται να χορηγήσουν εθνική έγκριση τύπου για έναν τύπο ελκυστήρων, εάν αυτός δεν πληροί τις προδιαγραφές της οδηγία 86/298/ΕΟΚ, όπως τροποποιείται από την παρούσα οδηγία.Άρθρο 31. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από τις 30 Ιουνίου 2001. Ενημερώνουν αμέσως την Επιτροπή σχετικά.Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.Άρθρο 4Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 5Η παρούσα οδηγία απευθύνεται στα κράτη μέλη.Βρυξέλλες, 13 Απριλίου 2000.Για την ΕπιτροπήErkki LiikanenΜέλος της Επιτροπής(1) ΕΕ L 84 της 28.3.1974, σ. 10.(2) ΕΕ L 21 της 26.1.2000, σ. 23.(3) ΕΕ L 186 της 8.7.1986, σ. 26.ΠΑΡΑΡΤΗΜΑΤα παραρτήματα Ι έως VI της οδηγίας 86/298/ΕΟΚ τροποποιούνται ως εξής:1. Στο παράρτημα Ι, το σημείο 1 αντικαθίσταται από το ακόλουθο κείμενο: "1. Εφαρμόζονται οι διατάξεις του σημείου 1 του κώδικα 7 του ΟΟΣΑ [απόφαση Ε(87) 53 τελικό της 24ης Νοεμβρίου 1987, όπως τροποποιήθηκε τελευταία στις 3 Μαρτίου 1999], εξαιρουμένου του σημείου 1.1."2. Το παράρτημα ΙΙ αντικαθίσταται από το ακόλουθο κείμενο: "ΠΑΡΑΡΤΗΜΑ ΙΙΤΕΧΝΙΚΕΣ ΑΠΑΙΤΗΣΕΙΣΟι αναγκαίες τεχνικές απαιτήσεις για την έγκριση τύπου ΕΚ μιας διάταξης προστασίας, που είναι προσαρμοσμένη στο πίσω μέρος, σε περίπτωση ανατροπής των τροχοφόρων γεωργικών και δασικών ελκυστήρων με μικρό μετατρόχιο, είναι εκείνες που περιγράφονται στο σημείο 3 του κώδικα 7 του ΟΟΣΑ [απόφαση Ε(87) 53 τελικό της 24ης Νοεμβρίου 1987, όπως τροποποιήθηκε τελευταία στις 3 Μαρτίου 1999]. Οι τεχνικές απαιτήσεις δεν αφορούν τα κεφάλαια του εν λόγω σημείου 3 σχετικά με το δελτίο δοκιμής, τις τροποιήσεις ήσσονος σημασίας και την αναγνώριση."3. Τα παραρτήματα ΙΙΙ, ΙV και V διαγράφονται.4. Στο νέο παράρτημα VI, η πρώτη περίπτωση αντικαθίσταται από το ακόλουθο κείμενο: "- από ένα ορθογώνιο στο εσωτερικό του οποίου τοποθετείται το γράμμα "e", ακολουθούμενο από τον αριθμό που διακρίνει το κράτος μέλος το οποίο χορήγησε την επικύρωση (έγκριση τύπου):1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 9 για την Ισπανία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 17 για τη Φινλανδία, 18 για τη Δανία, 21 για την Πορτογαλία, 23 για την Ελλλάδα και 24 για την Ιρλανδία."


title: Οδηγία 2010/57/ΕΕ της Επιτροπής, της 26ης Αυγούστου 2010 , για τροποποίηση του παραρτήματος I της οδηγίας 91/414/ΕΟΚ του Συμβουλίου με σκοπό την ανανέωση της καταχώρισης του imazalil ως δραστικής ουσίας  Κείμενο που παρουσιάζει ενδιαφέρον για τον ΕΟΧ

text:
               27.8.2010

               EL

               Επίσημη Εφημερίδα της Ευρωπαϊκής Ένωσης

               L 225/5

         ΟΔΗΓΊΑ 2010/57/ΕΕ ΤΗΣ ΕΠΙΤΡΟΠΉΣ
   της 26ης Αυγούστου 2010
   για τροποποίηση του παραρτήματος I της οδηγίας 91/414/ΕΟΚ του Συμβουλίου με σκοπό την ανανέωση της καταχώρισης του imazalil ως δραστικής ουσίας
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:

               (1)

               Η ισχύς της καταχώρισης της δραστικής ουσίας imazalil στο παράρτημα I της οδηγίας 91/414/ΕΟΚ λήγει στις 31 Δεκεμβρίου 2011. Σύμφωνα με το άρθρο 4 του κανονισμού (ΕΚ) αριθ. 737/2007 της Επιτροπής, της 27ης Ιουνίου 2007, για τη θέσπιση της διαδικασίας ανανέωσης της καταχώρισης μιας πρώτης ομάδας δραστικών ουσιών στο παράρτημα Ι της οδηγίας 91/414/ΕΟΚ του Συμβουλίου και για την κατάρτιση του καταλόγου των ουσιών αυτών (2), απεστάλη κοινοποίηση για την ανανέωση της καταχώρισης του imazalil ως δραστικής ουσίας στο παράρτημα I της οδηγίας 91/414/ΕΟΚ εντός της προθεσμίας που προβλέπεται στο εν λόγω άρθρο.

               (2)

               Η εν λόγω κοινοποίηση κρίθηκε αποδεκτή με την απόφαση 2008/656/ΕΚ της Επιτροπής, της 28ης Ιουλίου 2008, για το αποδεκτό των κοινοποιήσεων σχετικά με την ανανέωση της καταχώρισης των δραστικών ουσιών azimsulfuron, azoxystrobin, fluroxypyr, imazalil, kresoxim-methyl, prohexadion-calcium και spiroxamin στο παράρτημα I της οδηγίας 91/414/ΕΟΚ του Συμβουλίου και για την κατάρτιση του καταλόγου των κοινοποιούντων (3).

               (3)

               Εντός της προθεσμίας που προβλέπεται στο άρθρο 6 του κανονισμού (ΕΚ) αριθ. 737/2007, ο κοινοποιών υπέβαλε τα στοιχεία που απαιτούνται σύμφωνα με το άρθρο 6 του κανονισμού (ΕΚ) αριθ. 737/2007 μαζί με εξηγήσεις όσον αφορά τη χρησιμότητα κάθε νέας υποβληθείσας μελέτης.

               (4)

               Το κράτος μέλος-εισηγητής εκπόνησε έκθεση αξιολόγησης σε συνεννόηση με το κράτος μέλος-συνεισηγητή και την υπέβαλε στην Ευρωπαϊκή Αρχή για την Ασφάλεια των Τροφίμων (εφεξής «η Αρχή») και στην Επιτροπή στις 9 Ιουνίου 2009. Εκτός από την αξιολόγηση της ουσίας, η εν λόγω έκθεση περιλαμβάνει και κατάλογο των μελετών πάνω στις οποίες βασίστηκε το κράτος μέλος-εισηγητής για να πραγματοποιήσει την αξιολόγησή του.

               (5)

               Η Αρχή γνωστοποίησε την έκθεση αξιολόγησης στον κοινοποιούντα και σε όλα τα κράτη μέλη και διαβίβασε τα σχόλια που έλαβε στην Επιτροπή. Η Αρχή θέτει επίσης την έκθεση αξιολόγησης στη διάθεση του κοινού.

               (6)

               Κατόπιν σχετικού αιτήματος της Επιτροπής, η έκθεση αξιολόγησης επανεξετάστηκε από τα κράτη μέλη και από την Αρχή, η οποία και παρουσίασε τα συμπεράσματά της από την επιστημονική επανεξέταση της εκτίμησης κινδύνου για την ουσία imazalil (4) στην Επιτροπή στις 4 Μαρτίου 2010. Η έκθεση αξιολόγησης και τα συμπεράσματα της Αρχής επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 9 Ιουλίου 2010 με τη μορφή έκθεσης επανεξέτασης της Επιτροπής για την ουσία imazalil.

               (7)

               Από τις διάφορες εξετάσεις προέκυψε ότι τα φυτοπροστατευτικά προϊόντα που περιέχουν imazalil μπορεί να αναμένεται ότι θα συνεχίσουν να πληρούν, γενικά, τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις χρήσεις που εξετάστηκαν και παρουσιάστηκαν λεπτομερώς στην έκθεση επανεξέτασης της Επιτροπής. Ως εκ τούτου, κρίνεται σκόπιμο να ανανεωθεί η καταχώριση της δραστικής ουσίας imazalil στο παράρτημα I της οδηγίας 91/414/ΕΟΚ ώστε να εξασφαλιστεί ότι θα μπορεί να επιτραπεί η συνέχιση της χρήσης των φυτοπροστατευτικών προϊόντων που περιέχουν αυτή τη δραστική ουσία εφόσον συμμορφώνονται με την εν λόγω οδηγία.

               (8)

               Με βάση την έκθεση επανεξέτασης όπου υποστηρίζεται η άποψη για χαμηλότερο επίπεδο καθαρότητας σε σύγκριση με το επίπεδο που αναφέρεται στην καταχώριση του imazalil στο παράρτημα I της οδηγίας 91/414/ΕΟΚ και λαμβάνοντας υπόψη ότι δεν υπάρχει παρουσία σημαντικών από τοξικολογική ή οικοτοξικολογική άποψη προσμείξεων, το επίπεδο καθαρότητας πρέπει να τροποποιηθεί.

               (9)

               Κρίνεται αναγκαίο να περιληφθούν ιδιαίτεροι όροι βάσει των οποίων θα απαιτείται από τα κράτη μέλη, κατά τη χορήγηση άδειας για φυτοπροστατευτικά προϊόντα που περιέχουν imazalil, να δίνουν ιδιαίτερη προσοχή σε ορισμένα σημεία ή να εξασφαλίζουν ότι έχουν ληφθεί κατάλληλα μέτρα άμβλυνσης του κινδύνου. Ειδικότερα, τα κράτη μέλη πρέπει να διασφαλίζουν ότι τα υλικά δοκιμής που χρησιμοποιούνται στους φακέλους τοξικότητας θα συγκρίνονται και θα επαληθεύονται ως προς τις προδιαγραφές του τεχνικού υλικού όπως παρασκευάζεται για το εμπόριο, καθώς και ότι η κατάσταση της οξείας έκθεσης μέσω της διατροφής δεν θα συνεπάγεται κανένα κίνδυνο για τους καταναλωτές, κατά την αναθεώρηση των ανώτατων ορίων καταλοίπων.

               (10)

               Από τα νέα στοιχεία που υποβλήθηκαν προκύπτει ότι το imazalil και τα προϊόντα αποικοδόμησής του στα εδαφικά και στα επιφανειακά υδάτινα συστήματα ενδέχεται να περικλείουν κινδύνους για τους μικροοργανισμούς του εδάφους και για τους υδρόβιους οργανισμούς, ότι πρέπει να επιβεβαιωθεί η αμελητέα έκθεση των υπόγειων υδάτων, καθώς και ότι χρειάζεται περαιτέρω διερεύνηση για τη φύση των καταλοίπων σε επεξεργασμένα προϊόντα. Με την επιφύλαξη του συμπεράσματος ότι η καταχώριση του imazalil πρέπει να ανανεωθεί, κρίνεται επομένως σκόπιμο να αντληθούν περισσότερες πληροφορίες για αυτά τα συγκεκριμένα σημεία. Το άρθρο 6 παράγραφος 1 της οδηγίας 91/414/ΕΟΚ ορίζει ότι η καταχώριση μιας ουσίας στο παράρτημα I ενδέχεται να υπόκειται σε όρους. Ως εκ τούτου, κρίνεται σκόπιμο να απαιτηθεί από τον κοινοποιούντα να υποβάλει περισσότερα στοιχεία όσον αφορά την πορεία αποικοδόμησης του imazalil στα εδαφικά και στα επιφανειακά υδάτινα συστήματα, περιβαλλοντικά δεδομένα για να διασφαλιστεί ότι η έκθεση των υπόγειων υδάτων είναι αμελητέα, καθώς και μελέτη υδρόλυσης για να διερευνηθεί η φύση των καταλοίπων σε επεξεργασμένα προϊόντα.

               (11)

               Πριν από την ανανέωση της καταχώρισης μιας δραστικής ουσίας στο παράρτημα I της οδηγίας 91/414/ΕΟΚ πρέπει να μεσολαβήσει εύλογο χρονικό διάστημα που θα επιτρέψει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την ανανέωση.

               (12)

               Με την επιφύλαξη των υποχρεώσεων που ορίζονται στην οδηγία 91/414/ΕΟΚ ως αποτέλεσμα της ανανέωσης της καταχώρισης μιας δραστικής ουσίας στο παράρτημα I της εν λόγω οδηγίας, πρέπει να δοθεί στα κράτη μέλη περίοδος έξι μηνών μετά την ανανέωση για να επανεξετάσουν τις άδειες φυτοπροστατευτικών προϊόντων που περιέχουν imazalil ώστε να εξασφαλιστεί ότι εξακολουθούν να πληρούνται οι απαιτήσεις της οδηγίας 91/414/ΕΟΚ, και ιδίως του άρθρου 13, καθώς και οι συναφείς όροι που καθορίζονται στο παράρτημα I της εν λόγω οδηγίας. Κατά την κρίση τους, τα κράτη μέλη πρέπει να ανανεώνουν, με τροποποιήσεις εφόσον κρίνεται αναγκαίο, ή να αρνούνται την ανανέωση των αδειών. Κατά παρέκκλιση από αυτή την προθεσμία, μεγαλύτερη προθεσμία πρέπει να προβλεφθεί για την υποβολή και αξιολόγηση του επικαιροποιημένου περιεχόμενου του πλήρους φακέλου του παραρτήματος III κάθε φυτοπροστατευτικού προϊόντος για κάθε χρήση για την οποία προορίζεται σύμφωνα με τις ενιαίες αρχές της οδηγίας 91/414/ΕΟΚ.

               (13)

               Ως εκ τούτου, κρίνεται σκόπιμο να τροποποιηθεί αναλόγως η οδηγία 91/414/ΕΟΚ.

               (14)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα Ι της οδηγίας 91/414/ΕΟΚ τροποποιείται σύμφωνα με το παράρτημα της παρούσας οδηγίας.
   Άρθρο 2
   Τα κράτη μέλη θεσπίζουν και δημοσιεύουν έως τις 31 Ιανουαρίου 2012 το αργότερο τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων καθώς και πίνακα αντιστοιχίας μεταξύ αυτών των διατάξεων και των διατάξεων της παρούσας οδηγίας.
   Εφαρμόζουν τις διατάξεις αυτές από την 1η Φεβρουαρίου 2012.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   Άρθρο 3
   1.   Τα κράτη μέλη, σύμφωνα με την οδηγία 91/414/ΕΟΚ, τροποποιούν ή ανακαλούν, κατά περίπτωση, τις ισχύουσες άδειες φυτοπροστατευτικών προϊόντων που περιέχουν την ουσία imazalil ως δραστική ουσία έως τις 31 Ιανουαρίου 2012.
   Έως την ημερομηνία αυτή εξακριβώνουν ιδίως εάν πληρούνται οι όροι του παραρτήματος Ι της εν λόγω οδηγίας σχετικά με την ουσία imazalil, με εξαίρεση αυτούς του τμήματος Β της καταχώρισης που αφορά αυτή τη δραστική ουσία, καθώς και εάν ο κάτοχος της άδειας διαθέτει ή έχει πρόσβαση σε φάκελο που πληροί τις απαιτήσεις που παραρτήματος ΙΙ της εν λόγω οδηγίας, σύμφωνα με τους όρους του άρθρου 13 της εν λόγω οδηγίας.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει imazalil, είτε ως μόνη δραστική ουσία είτε μαζί με άλλες δραστικές ουσίες που έχουν καταχωριστεί στο σύνολό τους στο παράρτημα I της οδηγίας 91/414/ΕΟΚ έως την 31η Ιουλίου 2011 το αργότερο, τα κράτη μέλη επαναξιολογούν, κατά περίπτωση, τα προϊόντα ώστε να λάβουν υπόψη τις εξελίξεις που έχουν επέλθει στις επιστημονικές και τεχνικές γνώσεις και σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο που πληροί τις απαιτήσεις του παραρτήματος III της εν λόγω οδηγίας και λαμβάνοντας υπόψη το μέρος B της καταχώρισης στο παράρτημα I της εν λόγω οδηγίας σχετικά με το imazalil. Με βάση την αξιολόγηση αυτή, εξακριβώνουν κατά πόσον το προϊόν εξακολουθεί να πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ. Έπειτα από αυτή την εξακρίβωση, τα κράτη μέλη τροποποιούν ή ανακαλούν, κατά περίπτωση, την άδεια κυκλοφορίας έως τις 31 Ιουλίου 2015.
   3.   Κατά παρέκκλιση από τις παραγράφους 1 και 2, για κάθε εγκεκριμένο φυτοπροστατευτικό προϊόν που περιέχει imazalil μαζί με άλλες δραστικές ουσίες που έχουν καταχωριστεί στο σύνολό τους στο παράρτημα I της οδηγίας 91/414/ΕΟΚ έως την 31η Ιουλίου 2011 το αργότερο, και τουλάχιστον μία εξ αυτών καταχωρίστηκε στο παράρτημα I της οδηγίας 91/414/ΕΟΚ μεταξύ 1ης Ιανουαρίου 2009 και 31ης Ιουλίου 2011, τα κράτη μέλη επαναξιολογούν το προϊόν σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο που πληροί τις απαιτήσεις του παραρτήματος III της εν λόγω οδηγίας και λαμβάνοντας υπόψη το μέρος B της καταχώρισης στο παράρτημα I της εν λόγω οδηγίας σχετικά με το imazalil. Με βάση την αξιολόγηση αυτή, εξακριβώνουν κατά πόσον το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ.
   Έπειτα από αυτή την εξακρίβωση, τα κράτη μέλη τροποποιούν ή ανακαλούν, κατά περίπτωση, την άδεια κυκλοφορίας έως τις 31 Ιουλίου 2015 ή έως την ημερομηνία που έχει οριστεί για μια τέτοια τροποποίηση ή ανάκληση στην αντίστοιχη οδηγία ή οδηγίες με την (τις) οποία(-ες) καταχωρίστηκε(-αν) η σχετική(-ες) ουσία(-ες) στο παράρτημα Ι της οδηγίας 91/414/ΕΟΚ, εάν η τελευταία είναι μεταγενέστερη.
   Άρθρο 4
   Η παρούσα οδηγία αρχίζει να ισχύει την 1η Αυγούστου 2011.
   Άρθρο 5
   Η παρούσα οδηγία απευθύνεται στα κράτη μέλη.

      Βρυξέλλες, 26 Αυγούστου 2010.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 230 της 19.8.1991, σ. 1.

      (2)  ΕΕ L 169 της 29.6.2007, σ. 10.

      (3)  ΕΕ L 214 της 9.8.2008, σ. 70.

      (4)  Ευρωπαϊκή Αρχή για την Ασφάλεια των Τροφίμων: Συμπεράσματα σχετικά με την επιστημονική επανεξέταση της εκτίμησης του κινδύνου από φυτοπροστατευτικά προϊόντα όσον αφορά τη δραστική ουσία imazalil κατόπιν αιτήματος της Ευρωπαϊκής Επιτροπής. Δελτίο EFSA 2010, τόμος 8 (τεύχος 3), άρθρο 1526.

      ΠΑΡΑΡΤΗΜΑ
      Στο παράρτημα I της οδηγίας 91/414/ΕΟΚ, η σειρά 1 αντικαθίσταται από τα εξής:

                     Αριθ.

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα (1)

                     Έναρξη ισχύος

                     Λήξη της καταχώρισης

                     Ιδιαίτεροι όροι

                     «1

                     imazalil
                     Αριθ. CAS 35554-44-0
                     73790-28-0 (αντικαταστάθηκε)
                     Αριθ. CIPAC 335

                     (RS)-1-(β-αλλυλοξυ-2,4-διχλωροφαινυλ-αιθυλ)ιμιδαζόλιο
                     ή
                     αλλυλ-(RS)-1-(2,4-διχλωροφαινυλ)-2-ιμιδαζολ-1-αιθυλ-αιθέρας

                     ≥ 950 g/kg

                     1η Αυγούστου 2011

                     31 Ιουλίου 2021

                     ΜΕΡΟΣ Α
                     Επιτρέπεται να χρησιμοποιείται μόνο ως μυκητοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI λαμβάνονται υπόψη τα συμπεράσματα της έκθεσης επανεξέτασης για το imazalil, και ιδίως των προσαρτημάτων I και II της εν λόγω έκθεσης, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 9 Ιουλίου 2010.
                     Κατά τη συνολική αυτή αξιολόγηση, τα κράτη μέλη πρέπει να δίνουν ιδιαίτερη προσοχή στα ακόλουθα:

                                 —

                                 στις προδιαγραφές για το τεχνικό υλικό, όπως παρασκευάζεται για το εμπόριο, οι οποίες πρέπει να επιβεβαιώνονται και να υποστηρίζονται από τα προσήκοντα αναλυτικά δεδομένα. Το υλικό δοκιμής που χρησιμοποιείται στους φακέλους τοξικότητας πρέπει να συγκρίνεται και να επαληθεύεται ως προς τις εν λόγω προδιαγραφές του τεχνικού υλικού,

                                 —

                                 στην κατάσταση της οξείας έκθεσης μέσω της διατροφής για τους καταναλωτές ενόψει μελλοντικών αναθεωρήσεων των ανώτατων ορίων καταλοίπων,

                                 —

                                 στην ασφάλεια των χειριστών και των εργαζομένων. Οι εγκεκριμένοι όροι χρήσης πρέπει να προβλέπουν τη χρήση κατάλληλου ατομικού εξοπλισμού προστασίας και μέτρα άμβλυνσης του κινδύνου για τη μείωση της έκθεσης,

                                 —

                                 να εξασφαλίσουν ότι εφαρμόζονται κατάλληλες πρακτικές διαχείρισης αποβλήτων για τον χειρισμό του απόβλητου διαλύματος που απομένει μετά την εφαρμογή, όπως το νερό που χρησιμοποιείται για τον καθαρισμό του συστήματος καταιονισμού και η απόρριψη των αποβλήτων της επεξεργασίας. Πρόληψη οποιασδήποτε τυχαίας διαφυγής του διαλύματος για τον ψεκασμό. Τα κράτη μέλη που επιτρέπουν την έκλυση λυμάτων στο αποχετευτικό δίκτυο πρέπει να εξασφαλίζουν ότι έχει διενεργηθεί εκτίμηση τοπικού κινδύνου,

                                 —

                                 στον κίνδυνο για τους υδρόβιους οργανισμούς και τους μικροοργανισμούς του εδάφους και στον μακροπρόθεσμο κίνδυνο για τα κοκκοφάγα πτηνά και θηλαστικά. Οι όροι χορήγησης της άδειας πρέπει να περιλαμβάνουν, κατά περίπτωση, μέτρα άμβλυνσης του κινδύνου.

                           Τα οικεία κράτη μέλη εξασφαλίζουν ότι ο κοινοποιών υποβάλλει στην Επιτροπή περισσότερες πληροφορίες και ιδίως επιβεβαιωτικά στοιχεία σχετικά με:

                                 —

                                 την πορεία αποικοδόμησης του imazalil στα εδαφικά και στα επιφανειακά υδάτινα συστήματα,

                                 —

                                 τα περιβαλλοντικά δεδομένα προς υποστήριξη των διαχειριστικών μέτρων που πρέπει να λάβουν τα κράτη μέλη για να διασφαλίσουν ότι η έκθεση των υπόγειων υδάτων είναι αμελητέα,

                                 —

                                 τη μελέτη υδρόλυσης με σκοπό τη διερεύνηση της φύσης των καταλοίπων σε επεξεργασμένα προϊόντα.

                           Εξασφαλίζουν ότι ο κοινοποιών υποβάλλει τις εν λόγω πληροφορίες στην Επιτροπή έως την 31η Οκτωβρίου 2012.»

         (1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση επανεξέτασης.


Avis juridique important

|

31972L0274

Οδηγία 72/274/ΕΟΚ του Συμβουλίου της 20ής Ιουλίου 1972 περί τροποποιήσεως των οδηγιών της 14ης Ιουνίου 1966 «περί εμπορίας σπόρων τεύτλων προς σπορά, κτηνοτροφικών φυτών προς σπορά, σιτηρών προς σπορά, σπόρων γεωμήλων προς φύτευση», της οδηγίας της 30ής Ιουνίου 1969 «περί εμπορίας σπόρων προς σπορά ελαιούχων και κλωστικών φυτών» και των οδηγιών της 29ης Σεπτεμβρίου 1970 «περί εμπορίας σπόρων κηπευτικών προς σπορά και του κοινού καταλόγου ποικιλιών καλλιεργουμένων φυτικών ειδών»

Επίσημη Εφημερίδα αριθ. L 171 της 29/07/1972 σ. 0037 - 0038 Δανική ειδική έκδοση: Σειρά I Κεφάλαιο 1972(III) σ. 0724  Αγγλική ειδική έκδοση: Σειρά I Κεφάλαιο 1972(III) σ. 0763  Ελληνική ειδική έκδοση: Κεφάλαιο 03 τόμος 8 σ. 0091  Ισπανική ειδική έκδοση: Κεφάλαιο 03 τόμος 6 σ. 0052  Πορτογαλική ειδική έκδοση : Κεφάλαιο 03 τόμος 6 σ. 0052  Φινλανδική ειδική έκδοση: Κεφάλαιο 3 τόμος 4 σ. 0227  Σουηδική ειδική έκδοση: Κεφάλαιο 3 τόμος 4 σ. 0227

ΟΔΗΓΙΑ ΤΟΥ ΣΥΜΒΟΥΛΙΟΥ της 20ής Ιουλίου 1972 περί τροποποιήσεως των οδηγιών της 14ης Ιουνίου 1966 "περί εμπορίας σπόρων τεύτλων προς σπορά, κτηνοτροφικών φυτών προς σπορά, σιτηρών προς σπορά, σπόρων γεωμήλων προς φύτευση, της οδηγίας της 30ής  Ιουνίου 1969 "περί εμπορίας σπόρων προς σπορά ελαιούχων και κλωστικών φυτών" και των οδηγιών της 29ης Σεπτεμβρίου 1970 "περί εμπορίας σπόρων κηπευτικών προς σπορά και του κοινού καταλόγου ποικιλιών καλλιεργουμένων φυτικών ειδών"ΤΟ ΣΥΜΒΟΥΛΙΟ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 100,  την πρόταση της Επιτροπής,  τη γνώμη της Συνελεύσεως,  τη γνώμη της Οικονομικής και Κοινωνικής Επιτροπής,  Εκτιμώντας:  ότι αρμόζει, για τους λόγους που εκτίθενται κατωτέρω, να τροποποιηθούν ορισμένες διατάξεις των οδηγιών του Συμβουλίου της 14ης Ιουνίου 1966, όπως τροποποιήθηκαν τελευταία από την οδηγία της 30ής Μαρτίου 1971(1) περί εμπορίας σπόρων τεύτλων προς  σπορά(2), περί εμπορίας σπόρων προς σπορά κτηνοτροφικών φυτών(3), περί εμπορίας σπόρων προς σπορά σιτηρών(4) και περί εμπορίας σπόρων γεωμήλων(5) προς φύτευση αντίστοιχα, της οδηγίας του Συμβουλίου της 30ής Ιουνίου 1969 περί εμπορίας σπόρων προς σπορά  ελαιούχων και κλωστικών φυτών(6), όπως τροποποιήθηκε από την οδηγία της 30ής Μαρτίου 1971 της οδηγίας του Συμβουλίου της 29ηςΣεπτεμβρίου 1970 περί εμπορίας σπόρων προς σπορά κηπευτικών(7), όπως τροποποιήθηκε από την οδηγία της 30ής Μαρτίου 1971, και της  οδηγίας του Συμβουλίου της 29ης Σεπτεμβρίου 1970 περί κοινού καταλόγου ποικιλιών καλλιεργουμένων φυτικών ειδών(8)- ότι ορισμένες από τις προαναφερθείσες οδηγίες προβλέπουν ότι, από την 1η Ιουλίου 1972, η ισοδυναμία σπόρων προς σπορά και φυτών προς φύτευση που συγκομίζονται σε τρίτες χώρες δεν είναι δυνατόν πλέον να προσδιορίζεται από τα Κράτη Μέλη σε εθνικό επίπεδο-  ότι, εν τούτοις, επειδή δεν έχει καταστεί δυνατό σε όλες τις περιπτώσεις να περατωθούν οι έλεγχοι που έχουν σχέση με τον κοινοτικό καθορισμό της ισοδυναμίας, πρέπει να παραταθεί η προαναφερθείσα προθεσμία για να αποφευχθεί η διαταραχή των υφισταμένων  εμπορικών σχέσεων- ότι οι οδηγίες περί εμπορίας σπόρων προς σπορά και φυτών προς φύτευση εγκρίνουν μόνον είτε προϊόντα καταγωγής των Κρατών Μελών που πληρούν τις προϋποθέσεις των εν λόγω οδηγιών ή προϊόντα καταγωγής τρίτων χωρών, τα οποία αναγνωρίζονται ως ισοδύναμα με τα  κοινοτικά προϊόντα- ότι πρέπει επίσης να καταστεί δυνατόν να τίθενται σε εμπορία τα προϊόντα καταγωγής χωρών που έχουν προσχωρήσει στην Κοινότητα, ενώ δεν εφαρμόζουν αμέσως τις οδηγίες αυτές, και ότι είναι επομένως απαραίτητο να προβλεφθούν μέτρα προς το σκοπό αυτόν,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Στο άρθρο 16 παράγραφος 2 δεύτερη φράση της οδηγίας της 14ης Ιουνίου 1966 περί εμπορίας σπόρων τεύτλων προς σπορά, στο άρθρο 16 παράγραφος 2 δεύτερη φράση της 14ης Ιουνίου 1966 περί εμπορίας σπόρων κτηνοτροφικών φυτών προς σπορά, στο άρθρο 16  παράγραφος 2 δεύτερη φράση της οδηγίας της 14ης Ιουνίου 1966 περί εμπορίας σπόρων σιτηρών προς σπορά και στο άρθρο 15 παράγραφος 2 δεύτερη φράση της οδηγίας της 14ης Ιουνίου 1966 περί εμπορίας σπόρων γεωμήλων προς φύτευση, η ημερομηνία της 1ης Ιουλίου  1972 αντικαθίσταται από αυτήν της 1ης Ιουλίου 1973.   Άρθρο 2  Στο άρθρο 16 της οδηγίας της 14ης Ιουνίου 1966 περί εμπορίας σπόρων τεύτλων προς σπορά, στο άρθρο 16 της οδηγίας της 14ης Ιουνίου 1966 περί εμπορίας σπόρων προς σπορά κτηνοτροφικών φυτών, στο άρθρο 16 της οδηγίας της 14ης Ιουνίου 1966 περί  εμπορίας σπόρων σιτηρών προς σπορά, στο άρθρο 15 της οδηγίας της 14ης Ιουνίου 1966 περί εμπορίας σπόρων γεωμήλων προς φύτευση, στο άρθρο 15 της οδηγίας της 30ήςΙουνίου 1969 περί εμπορίας σπόρων προς σπορά ελαιούχων και κλωστικών φυτών, στο άρθρο 32 της  οδηγίας της 29ης Σεπτεμβρίου 1970 περί εμπορίας σπόρων κηπευτικών προς σπορά, και στο άρθρο 21 της οδηγίας της 29ης Σεπτεμβρίου 1970 περί του κοινού καταλόγου ποικιλιών καλλιεργουμένων φυτικών ειδών, προστίθεται η ακόλουθη παράγραφος:  "3. Οι παράγραφοι 1 και 2 εφαρμόζονται επίσης σε κάθε νέο Κράτος Μέλος από την ημερομηνία της προσχωρήσεώς του μέχρι την ημερομηνία κατά την οποία οφείλει να θέσει σε ισχύ τις αναγκαίες νομοθετικές, κανονιστικές και διοικητικές διατάξεις για να  συμμορφούται προς την οδηγία αυτή.   Άρθρο 3  Τα Κράτη Μέλη θέτουν σε ισχύ τις αναγκαίες νομοθετικές, διοικητικές ή κανονιστικές διατάξεις για να συμμορφούνται προς:  α) τις διατάξεις του άρθρου 1, με ισχύ από 1ης Ιουλίου 1972,  β) τις διατάξεις του άρθρου 2, το αργότερο από 1ης Ιανουαρίου 1973.   Άρθρο 4  Η παρούσα οδηγία απευθύνεται στα Κράτη Μέλη.  Έγινε στις Βρυξέλλες, στις 20 Ιουλίου 1972.  Για την Επιτροπή Ο Πρόεδρος T. WESTERTERP  (1) ΕΕ αριθ. Ν 87 της 17.4.1971, σ. 24.  (2) ΕΕ αριθ. 125 της 11.7.1966, σ. 2290/66.  (3) ΕΕ αριθ. 125 της 11.7.1966, σ. 2298/66.  (4) ΕΕ αριθ. 125 της 11.7.1966, σ. 2309/66.  (5) ΕΕ αριθ. 125 της 11.7.1966, σ. 2320/66.  (6) ΕΕ αριθ. Ν 169 της 10.7.1969, σ. 3.  (7) ΕΕ αριθ. Ν 225 της 12.10.1970, σ. 7.  (8) ΕΕ αριθ. Ν 225 της 12.10.1970, σ.1.


title: Οδηγία 2006/10/ΕΚ της Επιτροπής, της  27ης Ιανουαρίου 2006 , για την τροποποίηση της οδηγίας 91/414/ΕΟΚ του Συμβουλίου με σκοπό την καταχώριση των ουσιών forchlorfenuron και indoxacarb ως δραστικών ουσιών   (Κείμενο που παρουσιάζει ενδιαφέρον για τον ΕΟΧ)

text:
               28.1.2006

               EL

               Επίσημη Εφημερίδα της Ευρωπαϊκής Ένωσης

               L 25/24

      ΟΔΗΓΊΑ 2006/10/ΕΚ ΤΗΣ ΕΠΙΤΡΟΠΉΣ

   της 27ης Ιανουαρίου 2006
   για την τροποποίηση της οδηγίας 91/414/ΕΟΚ του Συμβουλίου με σκοπό την καταχώριση των ουσιών forchlorfenuron και indoxacarb ως δραστικών ουσιών
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 2 της οδηγίας 91/414/ΕΟΚ, η Ισπανία έλαβε στις 7 Δεκεμβρίου 1998 αίτηση της SKW Trostberg AG [εκ μέρους των Taskforce SKW Trosberg AG (Degussa AG) και Kyowa Hakko Kogyo Co.Ltd.] για την καταχώριση της δραστικής ουσίας forchlorfenuron στο παράρτημα Ι της οδηγίας 91/414/ΕΟΚ. Με την απόφαση 2000/181/ΕΚ της Επιτροπής (2) επιβεβαιώθηκε ότι ο φάκελος ήταν «πλήρης» υπό την έννοια ότι μπορεί να θεωρηθεί ότι ικανοποιεί κατ’ αρχήν τις απαιτήσεις όσον αφορά τα δεδομένα και τις πληροφορίες των παραρτημάτων II και III της οδηγίας 91/414/ΕΟΚ.

               (2)

               Οι Κάτω Χώρες έλαβαν στις 6 Οκτωβρίου 1997, σύμφωνα με το άρθρο 6 παράγραφος 2 της οδηγίας 91/414/ΕΟΚ, αίτηση από τη DuPont de Nemours για την καταχώριση της δραστικής ουσίας indoxacarb στο παράρτημα I της οδηγίας 91/414/ΕΟΚ. Με την απόφαση 1998/398/ΕΚ της Επιτροπής (3), επιβεβαιώθηκε ότι ο φάκελος ήταν «πλήρης» υπό την έννοια ότι μπορεί να θεωρηθεί ότι ικανοποιεί κατ’ αρχήν τις απαιτήσεις όσον αφορά τα δεδομένα και τις πληροφορίες των παραρτημάτων II και III της οδηγίας 91/414/ΕΟΚ.

               (3)

               Για τις εν λόγω δραστικές ουσίες αξιολογήθηκαν οι επιπτώσεις στην ανθρώπινη υγεία και στο περιβάλλον, σύμφωνα με τις διατάξεις του άρθρου 6 παράγραφοι 2 και 4 της οδηγίας 91/414/ΕΟΚ, για τις χρήσεις που προτείνονται από τους αιτούντες. Τα κράτη μέλη που είχαν οριστεί εισηγητές υπέβαλαν σχέδια εκθέσεων αξιολόγησης για τις ουσίες στην Επιτροπή στις 2 Μαρτίου 2001 (forchlorfenuron) και στις 7 Φεβρουαρίου 2000 (indoxacarb).

               (4)

               Τα σχέδια εκθέσεων αξιολόγησης εξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων. Η εξέταση ολοκληρώθηκε στις 23 Σεπτεμβρίου 2005 υπό τη μορφή εκθέσεων ανασκόπησης της Επιτροπής για τις ουσίες forchlorfenuron και indoxacarb.

               (5)

               Από την εξέταση της ουσίας forchlorfenuron δεν προέκυψαν ανοικτά ζητήματα ή ανησυχίες που να απαιτούν διαβούλευση με τη φυτοϋγειονομική επιστημονική επιτροπή ή με την Ευρωπαϊκή Αρχή για την Ασφάλεια των Τροφίμων, η οποία ανέλαβε τα καθήκοντα της προηγούμενης.

               (6)

               Για την ουσία indoxacarb υποβλήθηκαν δύο ερωτήματα στη φυτοϋγειονομική επιστημονική επιτροπή. Ζητήθηκε από την επιτροπή να σχολιάσει το επίπεδο όπου δεν παρατηρείται επίδραση (NOEL) στα ερυθρά αιμοσφαίρια αρουραίων και την ενδεικνυόμενη βάση για την εξαγωγή της δόσης αναφοράς οξείας έκθεσης (ARfD) όσον αφορά την ουσία indoxacarb.
               Στη γνώμη της η επιτροπή (4) απεφάνθη ότι οι μεταβολές που παρατηρήθηκαν σε ορισμένες παραμέτρους των ερυθρών αιμοσφαιρίων ήταν σε γενικές γραμμές επουσιώδεις και δεν συνοδεύονταν από σημαντική δικτυοερυθροκυττάρωση, διαμορφώνοντας την εικόνα μιας ήπιας αιμολυτικής αντίδρασης. Παρά το ότι δεν ήταν δυνατό να οριστεί σαφές NOEL, η επιτροπή κατέληξε σε μια δόση της οποίας η παρατηρούμενη επίδραση δεν είναι δυσμενής.
               Η επιτροπή απάντησε επίσης ότι τα γενικά και μη ειδικά σημεία τοξικότητας που παρατηρήθηκαν στη μελέτη οξείας νευροτοξικότητας για τους αρουραίους μπορούν να χρησιμοποιηθούν ως βάση για την εξαγωγή της ARfD.

               (7)

               Οι συστάσεις της επιτροπής ελήφθησαν υπόψη κατά την εξέταση από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων, στην παρούσα οδηγία και στην έκθεση ανασκόπησης. Από την αξιολόγηση καθορίστηκαν τα σχετικά όρια (η δόση αναφοράς οξείας έκθεσης και η αποδεκτή ημερήσια πρόσληψη, ADI) βάσει των επιπέδων έκθεσης που προσδιόρισε η επιτροπή.

               (8)

               Από τις διάφορες εξετάσεις που πραγματοποιήθηκαν σε φυτοπροστατευτικά προϊόντα που περιέχουν τις συγκεκριμένες δραστικές ουσίες προέκυψε ότι μπορεί να αναμένεται ότι, σε γενικές γραμμές, πληρούνται οι απαιτήσεις που θεσπίζονται στο άρθρο 5 παράγραφος 1 στοιχεία α) και β) και στο άρθρο 5 παράγραφος 3 της οδηγίας 91/414/ΕΟΚ, ιδίως όσον αφορά τις χρήσεις οι οποίες εξετάστηκαν και παρουσιάστηκαν λεπτομερώς στις εκθέσεις ανασκόπησης της Επιτροπής. Ως εκ τούτου, είναι σκόπιμο να καταχωριστούν οι ουσίες forchlorfenuron και indoxacarb στο παράρτημα I της ανωτέρω οδηγίας, για να διασφαλισθεί ότι σε όλα τα κράτη μέλη οι άδειες για φυτοπροστατευτικά προϊόντα που περιέχουν τις εν λόγω δραστικές ουσίες μπορούν να χορηγούνται σύμφωνα με τις διατάξεις της εν λόγω οδηγίας.

               (9)

               Με την επιφύλαξη των υποχρεώσεων που ορίζονται στην οδηγία 91/414/ΕΟΚ ως αποτέλεσμα της καταχώρισης μιας δραστικής ουσίας στο παράρτημα I, πρέπει να παρέχεται στα κράτη μέλη περίοδος έξι μηνών μετά την καταχώριση για να επανεξετάσουν τις υφιστάμενες προσωρινές άδειες κυκλοφορίας φυτοπροστατευτικών προϊόντων που περιέχουν forchlorfenuron ή indoxacarb, ώστε να εξασφαλίζεται ότι πληρούνται οι απαιτήσεις που θεσπίζονται στην οδηγία 91/414/ΕΟΚ, ιδίως στο άρθρο 13, και οι συναφείς όροι που καθορίζονται στο παράρτημα I. Τα κράτη μέλη θα πρέπει να μετατρέψουν τις υπάρχουσες προσωρινές άδειες σε πλήρεις άδειες, να τις τροποποιήσουν ή να τις αποσύρουν σύμφωνα με τις διατάξεις της οδηγίας 91/414/ΕΟΚ. Κατά παρέκκλιση από την ανωτέρω προθεσμία, μεγαλύτερη προθεσμία θα πρέπει να προβλεφθεί για την υποβολή και αξιολόγηση του πλήρους φακέλου του παραρτήματος III κάθε φυτοπροστατευτικού προϊόντος για κάθε χρήση για την οποία προορίζεται σύμφωνα με τις ενιαίες αρχές της οδηγίας 91/414/ΕΟΚ.

               (10)

               Η καταχώριση του forchlorfenuron στο παράρτημα Ι της οδηγίας 91/414/ΕΟΚ βασίζεται σε φάκελο που καλύπτει τη χρήση της εν λόγω δραστικής ουσίας στα ακτινίδια. Για άλλες χρήσεις δεν υπάρχουν σήμερα επαρκή δεδομένα από τον κοινοποιούντα και ούτε φαίνεται να αντιμετωπίζονται επαρκώς όλοι οι κίνδυνοι από τέτοιες χρήσεις, βάσει των κριτηρίων που απαιτεί το παράρτημα VI. Εάν τα κράτη μέλη αποφασίσουν να χορηγήσουν άδειες για άλλες χρήσεις θα πρέπει να απαιτήσουν τα στοιχεία και τις πληροφορίες που είναι αναγκαία για να αποδειχθεί ότι οι χρήσεις είναι συμβατές με τα κριτήρια της οδηγίας 91/414/ΕΟΚ, ιδίως σε ό,τι αφορά τα αποτελέσματα για τους καταναλωτές και το περιβάλλον.

               (11)

               Ως εκ τούτου, είναι σκόπιμο να τροποποιηθεί αναλόγως η οδηγία 91/414/ΕΟΚ.

               (12)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 91/414/ΕΟΚ τροποποιείται σύμφωνα με το παράρτημα της παρούσας οδηγίας.
   Άρθρο 2
   1.   Τα κράτη μέλη θεσπίζουν και δημοσιεύουν έως τις 30 Σεπτεμβρίου 2006 το αργότερο τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων καθώς και έναν πίνακα αντιστοιχίας μεταξύ αυτών των διατάξεων και της παρούσας οδηγίας.
   Εφαρμόζουν τις διατάξεις αυτές από την 1η Οκτωβρίου 2006.
   Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν αναφορά στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος αυτής της αναφοράς καθορίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   1.   Τα κράτη μέλη, σύμφωνα με την οδηγία 91/414/ΕΟΚ, τροποποιούν ή ανακαλούν κατά περίπτωση τις υφιστάμενες άδειες φυτοπροστατευτικών προϊόντων που περιέχουν forchlorfenuron ή indoxacarb ως δραστικές ουσίες έως τις 30 Σεπτεμβρίου 2006. Έως την ημερομηνία αυτή επαληθεύουν, ιδίως, εάν πληρούνται οι όροι του παραρτήματος I της εν λόγω οδηγίας σχετικά με το forchlorfenuron και το indoxacarb αντίστοιχα, με εξαίρεση όσα προσδιορίζονται στο μέρος B της καταχώρισης αυτών των δραστικών ουσιών, και εάν ο κάτοχος της άδειας διαθέτει ή έχει πρόσβαση σε φάκελο που ικανοποιεί τις απαιτήσεις του παραρτήματος II της εν λόγω οδηγίας σύμφωνα με τους όρους του άρθρου 13.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει forchlorfenuron ή indoxacarb, είτε ως μόνη δραστική ουσία είτε μαζί με άλλες δραστικές ουσίες που έχουν περιληφθεί στο σύνολό τους στο παράρτημα I της οδηγίας 91/414/ΕΟΚ έως τις 31 Μαρτίου 2006 το αργότερο, τα κράτη μέλη επαναξιολογούν το προϊόν σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο που ικανοποιεί τις απαιτήσεις του παραρτήματος III της εν λόγω οδηγίας και λαμβάνοντας υπόψη το μέρος B της καταχώρισης στο παράρτημα I της εν λόγω οδηγίας σχετικά με το forchlorfenuron και το indoxacarb αντίστοιχα. Με βάση την αξιολόγηση αυτή, τα κράτη μέλη προσδιορίζουν κατά πόσο το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ.
   Ύστερα από τον προσδιορισμό αυτό τα κράτη μέλη:

               α)

               στην περίπτωση προϊόντος που περιέχει forchlorfenuron ή indoxacarb ως τη μόνη δραστική ουσία, τροποποιούν ή ανακαλούν, κατά περίπτωση, την άδεια κυκλοφορίας έως τις 30 Σεπτεμβρίου 2007 το αργότερο· ή

               β)

               στην περίπτωση προϊόντος που περιέχει forchlorfenuron ή indoxacarb ως δραστική ουσία σε συνδυασμό με άλλες δραστικές ουσίες, τροποποιούν ή ανακαλούν, ανάλογα με την περίπτωση, την έγκριση έως τις 30 Σεπτεμβρίου 2007 το αργότερο ή έως την ημερομηνία που έχει οριστεί για τέτοιου είδους τροποποίηση ή ανάκληση στη σχετική οδηγία ή στις σχετικές οδηγίες με τις οποίες προστέθηκαν η εν λόγω ουσία ή οι ουσίες στο παράρτημα I της οδηγίας 91/414/ΕΟΚ, ανάλογα με το ποια ημερομηνία είναι μεταγενέστερη.

         Άρθρο 4
   Η παρούσα οδηγία αρχίζει να ισχύει την 1η Απριλίου 2006.
   Άρθρο 5
   Η παρούσα οδηγία απευθύνεται στα κράτη μέλη.

      Βρυξέλλες, 27 Ιανουαρίου 2006.

            Για την Επιτροπή

         Μάρκος ΚΥΠΡΙΑΝΟΫ

            Μέλος της Επιτροπής

      (1)  ΕΕ L 230 της 19.8.1991, σ. 1· οδηγία όπως τροποποιήθηκε τελευταία από την οδηγία 2006/6/ΕΚ της Επιτροπής (ΕΕ L 12 της 18.1.2006, σ. 21).

      (2)  ΕΕ L 57 της 2.3.2000, σ. 35.

      (3)  ΕΕ L 176 της 20.6.1998, σ. 34.

      (4)  Γνώμη της φυτοϋγειονομικής επιστημονικής επιτροπής για συγκεκριμένα ερωτήματα της Επιτροπής σχετικά με την αξιολόγηση της ουσίας indoxacarb (SCP/Indoxa/002-Final· γνώμη που διατυπώθηκε από τη φυτοϋγειονομική επιστημονική επιτροπή στις 18 Ιουλίου 2002).

      ΠΑΡΑΡΤΗΜΑ
      Στο τέλος του πίνακα του παραρτήματος I της οδηγίας 91/414/ΕΟΚ προστίθενται οι ακόλουθες σειρές

                     Αριθ.

                     Κοινή ονομασία, Αριθμοί ταυτοποίησης

                     Ονομασία IUPAC

                     Καθαρότητα (1)

                     Έναρξη ισχύος

                     Λήξη της καταχώρισης

                     Ειδικοί όροι

                     «119

                     Forchlorfenuron
                     Αριθ. CAS 68157-60-8
                     Αριθ. CIPAC 633

                     1-(2-χλωρο-4-πυριδινυλο)-3-φαινυλουρία

                     ≥ 978 g/kg

                     1 Απριλίου 2006

                     31 Μαρτίου 2016

                     ΜΕΡΟΣ A
                     Επιτρέπεται να χρησιμοποιείται μόνο ως ρυθμιστής της ανάπτυξης των φυτών.
                     ΜΕΡΟΣ B
                     Κατά την αξιολόγηση αιτήσεων για τη χορήγηση άδειας σε φυτοπροστατευτικά προϊόντα που περιέχουν forchlorfenuron για άλλες χρήσεις πλην των ακτινιδίων, τα κράτη μέλη πρέπει να προσέχουν ιδιαίτερα τα κριτήρια του άρθρου 4 παράγραφος 1 στοιχείο β) και να εξασφαλίζουν την προσκόμιση των αναγκαίων στοιχείων και πληροφοριών προτού χορηγήσουν την άδεια.
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για το forchlorfenuron, και ιδίως τα προσαρτήματα I και II αυτής, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων στις 23 Σεπτεμβρίου 2005.
                     Κατά τη συνολική αξιολόγηση τα κράτη μέλη πρέπει να αποδίδουν ιδιαίτερη προσοχή στο ενδεχόμενο μόλυνσης των υπόγειων υδάτων, όταν η δραστική ουσία χρησιμοποιείται σε περιοχές με ευπαθές έδαφος ή/και ευπαθείς κλιματικές συνθήκες.
                     Πρέπει να εφαρμόζονται, όπου ενδείκνυται, μέτρα άμβλυνσης του κινδύνου.

                     120

                     Indoxacarb
                     Αριθ. CAS 173584-44-6
                     Αριθ. CIPAC 612

                     (S)-7-χλωρο-2,3,4a,5-τετραϋδρο-2-[μεθοξυκαρβονυλο(4-τριφθορομεθοξυφαινυλο)καρβαμοϋλ]ινδενο[1,2-e][1,3,4]οξαδιαζινο-4a-καρβοξυλικός μεθυλεστέρας

                     Τεχνικά καθαρή δραστική ουσία: ≥ 628 g/kg indoxacarb

                     1 Απριλίου 2006

                     31 Μαρτίου 2016

                     ΜΕΡΟΣ A
                     Επιτρέπεται να χρησιμοποιείται μόνο ως εντομοκτόνο.
                     ΜΕΡΟΣ B
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για το indoxacarb, και ιδίως τα προσαρτήματα I και II αυτής, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων στις 23 Σεπτεμβρίου 2005.
                     Κατά τη συνολική αξιολόγηση τα κράτη μέλη πρέπει να αποδίδουν ιδιαίτερη προσοχή στην προστασία των υδρόβιων οργανισμών.
                     Οι όροι χρήσης πρέπει να περιλαμβάνουν, κατά περίπτωση, μέτρα άμβλυνσης του κινδύνου.»

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.


Avis juridique important

|

31989L0220

Οδηγία 89/220/ΕΟΚ της Επιτροπής της 7ης Μαρτίου 1989 για την τροποποίηση της οδηγίας 69/169/ΕΟΚ του Συμβουλίου περί εναρμόνισης των νομοθετικών, κανονιστικών και διοικητικών διατάξεων των σχετικών με τις απαλλαγές από τους φόρους κύκλου εργασιών και τους ειδικούς φόρους κατανάλωσης που εισπράττονται κατά την εισαγωγή στο πλαίσιο της διεθνούς κυκλοφορίας των ταξιδιωτών, προκειμένου να ληφθεί υπόψη η καθιέρωση της συνδυασμένης ονοματολογίας

Επίσημη Εφημερίδα αριθ. L 092 της 05/04/1989 σ. 0015 - 0015 Φινλανδική ειδική έκδοση: Κεφάλαιο 9 τόμος 2 σ. 0013  Σουηδική ειδική έκδοση: Κεφάλαιο 9 τόμος 2 σ. 0013

***** ΟΔΗΓΙΑ ΤΗΣ ΕΠΙΤΡΟΠΗΣ  της 7ης Μαρτίου 1989  για την τροποποίηση της οδηγίας 69/169/ΕΟΚ του Συμβουλίου περί εναρμονίσεως των νομοθετικών, κανονιστικών και διοικητικών διάταξεων των σχετικών με τις απαλλαγές από τους φόρους κύκλου εργασιών και τους ειδικούς φόρους καταναλώσεως που εισπράττονται κατά την εισαγωγή στο πλαίσιο της διεθνούς κυκλοφορίας των ταξιδιωτών, προκειμένου να ληφθεί υπόψη η καθιέρωση της συνδυασμένης ονοματολογίας  (89/220/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 σχετικά με τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΟΚ) αριθ. 20/89 (2), και ιδίως το άρθρο 15,  Εκτιμώντας:  ότι η ταξινόμηση των εμπορευμάτων που απαριθμούνται στο άρθρο 5 παράγραφος 6 της οδηγίας 69/169/ΕΟΚ του Συμβουλίου (3), όπως τροποποιήθηκε τελευταία από την οδηγία 88/664/ΕΟΚ (4), έχει γίνει με βάση την ονοματολογία του συμβουλίου τελωνειακής συνεργασίας· ότι το συμβούλιο τελωνειακής συνεργασίας ενέκρινε τη «διεθνή σύμβαση σχετικά με το εναρμονισμένο σύστημα ονομασίας και κωδικοποίησης των εμπορευμάτων», που στη συνέχεια καλείται ΕΣ·  ότι το Συμβούλιο ενέκρινε την εν λόγω σύμβαση με την απόφαση 87/369/ΕΟΚ (5) και ότι αυτή εφαρμόζεται από την 1η Ιανουαρίου 1988· ότι, σαν επακόλουθο, καταρτίσθηκε συνδυασμένη ονοματολογία ενόψει της εφαρμογής του ΕΣ στο πλαίσιο της Κοινότητας· ότι, κατά συνέπεια, η αναφορά στο άρθρο 5 παράγραφος 6 της οδηγίας 69/169/ΕΟΚ πρέπει να λαμβάνει υπόψη την εν λόγω συνδυασμένη ονοματολογία·  ότι η προσαρμογή της οδηγίας 69/169/ΕΟΚ στη συνδυασμένη ονοματολογία δεν αποτελεί, κατά συνέπεια, παρά απλή τεχνική προσαρμογή η οποία δεν επιφέρει τροποποιήσεις όσον αφορά το πεδίο εφαρμογής της εν λόγω οδηγίας,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Στο άρθρο 5 παράγραφος 6 της οδηγίας 69/169/ΕΟΚ η αναφορά στις κλάσεις 71.07 και 71.08 του κοινού δασμολογίου αντικαθίσταται από την αναφορά στους κωδικούς ΣΟ 7108 και 7109.  Άρθρο 2  Τα κράτη μέλη θέτουν σε ισχύ τα αναγκαία μέτρα προκειμένου να συμμορφωθούν με την παρούσα οδηγία το αργότερο την 1η Ιουλίου 1989. Ενημερώνουν αμέσως την Επιτροπή σχετικά.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 7 Μαρτίου 1989.  Για την Επιτροπή  Christiane SCRIVENER  Μέλος της Επιτροπής  (1) ΕΕ αριθ. L 256 της 7. 9. 1987, σ. 1.  (2) ΕΕ αριθ. L 4 της 6. 1. 1989, σ. 19.  (3) ΕΕ αριθ. L 133 της 4. 6. 1969, σ. 6.  (4) ΕΕ αριθ. L 382 της 31. 12. 1988, σ. 41.  (5) ΕΕ αριθ. L 198 της 20. 7. 1987, σ. 1.